3 Ibu & Bapa Selebriti Popular Di Instagram

Selain daripada selebriti sendiri yang memang berpengaruh di Instagram, para peminat juga sekali sekala boleh melihat kelibat ibu bapa mereka di laman sosial itu. Bukanlah mereka mahu mencari populariti, tetapi mereka merupakan insan yang menjadi tulang belakang kejayaan seseorang selebriti itu. Berikut antara ibu bapa selebriti yang kerap kita lihat.

Sejak awal kerjaya Shila Amzah, semua orang tahu yang ND Lala merupakan pendorong kuat kepada perkembangan karier anaknya itu dan penyanyi tersebut kini sudah pun mencipta nama besar di China selain gah di negara sendiri. Apalah erti kejayaan tanpa ibu bapa, memang tidak terluah ucapan TERIMA KASIH buat mereka.

Ketika menang gelaran Bintang Paling Popular pada tahun 2011, ramai tersentuh dengan ucapan Shaheizy Sam di atas pentas yang mengucapkan TERIMA KASIH buat ibunya, Khaty Fauziah atas sokongan tidak berbelah bagi selama beliau bergelar anak seni.

Wajahnya juga sering menghiasi akaun sosial Shaheizy Sam serta kakanya, Zizie Ezette tanda mereka berdua sangat menyayangi wanita bergelar ibu dalam hidup mereka.

Beliau bukan sahaja ayah kepada seorang anak bergelar selebriti, malah ramai dari 11 orang adik beradik Emma Maembong turut terlibat secara langsung atau tidak dengan dunia seni. Ramai yang sedia maklum Ismail Embong memang seorang yang protective terhadap anak anaknya.

Kelibat Ismail Embong sering kita lihat di Instagram Emma Maembong lebih lebih lagi jika selebriti itu pulang ke kampung untuk berehat dan baru baru ini mereka telah terbang bercuti bersama ke United Kingdom. Memang manja anak ayoh, heh.

Kalau selebriti kesayangan anda luahkan #KataTakTerkata dengan memuatnaik gambar insan terpenting dalam hidup mereka ke Instagram, anda juga boleh lakukan perkara yang sama. Jangan malu untuk tunjukkan kasih sayang kita terhadap ibu bapa walaupun menerusi akaun sosial.

Ramai sudah menggunakan hashtag #KataTakTerkata untuk mengungkapkan tanda sayang dan TERIMA KASIH buat ibu bapa mereka sempena raya ini. Bermaafan di pagi Syawal memang tradisi, apa kata kali ini kita bawa ucapan TERIMA KASIH buat mereka di sosial media. Lebih meriah ‘kan?

Dan sempena raya ini, apa kata kita hadiahkan sesuatu buat ibu bapa di rumah yang boleh mereka gunakan untuk meraikan tetamu selain menjadi kenangan terindah mereka.

P&G telah berbesar hati untuk memberi anda satu Bekas Kaca Kuih Raya edisi khas PERCUMA dengan setiap pembelian RM30 barangan di bawah jenama P&G.

Selain belikan mereka barang penjagaan diri, hadiah Bekas Kaca Kuih Raya istimewa ini juga akan kerap mengingatkan ibu bapa tentang kita yang sentiasa berjauhan. Kita sentiasa sayangkan mereka. Untk maklumat lanjut, layari hashtag #KataTakTerkata atau akaun Twitter rasmi P&G.


Nur Fazura Kini Mahu Berhijab?

Sama ada Fazura sudah mulakan niat untuk bertudung atau pun menghormati bulan Ramadan, usaha selebriti ini mengenakan selendang di beberapa majlis sepanjang bulan mulia ini turut mendapat sokongan peminatnya di Instagram.

Selain itu, Fazura bukan sahaja mengenakan selendang ketika majlis malah turut menutup bahagian kepalanya walaupun keluar ketika keluar bersama rakan-rakannya.

Malah, Fazura juga sempat berkunjung ke premis perniagaan Ekin sambil meninggalkan caption yang memuji busana dan juga tudung yang dijual di situ. Jika Fazura betul-betul mahu berhijrah, semoga apa yang ingin dilakukan oleh pelakon ini dipermudahkan. (rtky/s)


Salih Yaacob Selamat Timang Anak Ke-13, Belum Putuskan Nama

Pelakon, pelawak dan juga penyampai radio, Salih Yaacob, 54, telah selamat menimang cahaya mata yang ke-13 hari ini hasil perkongsian hidup bersama isterinya yang ke-4 iaitu Samihah Sheikh Amy, 29.

BACA: Isteri Keempat Disahkan Hamil Dan Salih Yaacob Bakal Timang Anak Ke-13

Salih telah dikurniakan bayi perempuan yang merupakan anak pertama buat Samihah dan telah dilahirkan secara kaedah Caesarean Section di salah sebuah hospital di ibu negara selain turut bersyukur dengan kedatangan orang baru dalam keluarga besarnya.

Menurut Salleh Yaacob, bayi perempuannya ini ingin diberi nama Ellis Daina binti Mohd Salih namun masih belum diputuskan lagi sama ada mahu menggunakan nama ini atau pun tidak.

Salih memilih Emi sebagai isteri keempatnya pada 2011. Tiga isterinya sebelum ini iaitu Norlizah Mamat, 50, Norraha Hamat, 46, Norfara Wahida Sulaiman, 36, juga merestui perkahwinan ini. Malah Salih juga sering menjadi lelaki contoh bagi mereka yang ingin hidup berpoligami. (rtky/s)


Yazid Search Simpan Hasrat Untuk Kembali Sembuh

Rupanya sudah lebih enam tahun Yazid Ahmad atau lebih dikenali dengan Yazid Search menunggu menunggu penderma yang bermurah hati, pemain dram kumpulan Search ini percaya akan ada seorang insan yang sudi membantu mendermakan buah pinggang kepadanya.

“Saya sekali lagi merayu jika ada pihak yang sudi menderma. Saya benar-benar memerlukannya ketika ini. Kita tahu memang susah sikit mahu mencari penderma organ, tetapi saya tetap berharap. Sebagai pesakit buah pinggang memang apa yang saya lalui sejak enam tahun lalu bukan mudah”

“Sebab itu kalau boleh saya mahu segera sembuh,” katanya yang dimasukkan semula ke wad Hospital Kuala Lumpur (HKL) sejak seminggu lalu. Menurut Yazid, dia dimasukkan ke wad setelah doktor mendapati terdapat keracunan di bahagian jantungnya.

Atas nasihat doktor, dia tidak dapat menjalani ibadah puasa atas nasihat doktor. Selain itu, dia mungkin juga akan terus ditahan di hospital sehingga Aidilfitri.

Dalam pada itu, menurut laporan Utusan Malaysia, sehingga kini belum ada seorang pun ahli anggota Search yang bertanya khabar kepadanya.

Orang ramai yang ingin menghulurkan sumbangan boleh berbuat demikian melalui akaun Maybank bernombor 014271219686 milik Yazid. (rtky/s)


Fazley Yaakob: Banyak Pasangan Berkahwin Hadapi Masalah Kewangan, Komunikasi

Siapa sangka, penyanyi yang terkenal dengan sikap lemah lembut serta mempunyai kebolehan memasak sebagai tambah nilai suami yang romantis sebenarnya dalam masa yang sama pernah menyelamatkan hampir 100 pasangan yang mahu bercerai.

Menurut Fazley sendiri, kebanyakan mereka menghantar mesej peribadi menerusi laman sosial untuk berkongsi masalah dan dia kemudiannya akan merujuk hal tersebut kepada pakar motivasi sebelum memberi kaunseling kepada individu berkenaan.

“Ramai yang bertanya kepada saya bagaimana cara untuk menyelamatkan rumah tangga masing-masing. Alhamdulillah saya sudah selamatkan hampir 100 pasangan daripada bercerai. Sebelum memberi nasihat, saya akan merujuk kepada pakar motivasi lain termasuklah mentor saya iaitu Datuk Fadzillah Kamsah”

“Apa yang saya lihat, kebanyakan pasangan yang sudah berkahwin mempunyai masalah kewangan dan komunikasi,” katanya kepada mStar Online. Tahniah kepada Fazley kerana telah berjaya membantu banyak pasangan untuk kembali bersatu.

Nampaknya, tidak lama lagi Fazley sudah boleh buka servis kaunseling atau mungin buat talk show sendiri bagi menyelamatkan lebih ramai pasangan daripada terus bercerai. (rtky/s)


Harith Iskander Sindir Melayu Sensitif Di Laman Sosial

Baru-baru ini kecoh juga di sosial media mengenai dakwaan – babi ucap selamat hari raya – yang sempat dimuatnaik oleh individu yang sangat mengambil berat tentang bangsa dan agamanya. Namun apa yang sedihnya, berita tersebut tersebar dengan begitu cepat tanpa usul periksa, sedangkan apa yang didakwa babi tersebut adalah seekor wombat. Sila Google wombat itu apa.

Harith Iskander yang selalunya peka dengan keadaan semasa mengambil kesempatan untuk ‘meminta maaf’ terhadap perkara tersebut di laman Facebook miliknya. Ada yang cepat menilai sehingga tidak perasan apa yang ditulis oleh pelawak itu hanyalah sekadar sindiran.

Apa pandangan anda terhadap isu haiwan bernama wombat ini? Kami pun tidak tahu mahu kata apa apabila mulut lebih cepat berbicara daripada otak (ini maksudnya belum fikir apa-apa terus sebar) ditambah pula semua perkara pun mahu “viral” sekarang ini, akhirnya kebodohan terpampang, malu diri sendiri. (rtky/s)


Marsha Hormati Rakan Beragama Islam

Tidak mahu terburu-buru dalam membuat keputusan, Marsha mengakui ketika ini dia belum memikirkan untuk memeluk Islam walaupun teman lelakinya seorang Muslim. Bagi Marsha, dia menyifatkan perkara melibatkan agama sebagai sesuatu yang serius.

“Untuk menukar agama bukan sesuatu yang mudah. Isu agama sangat sensitif. Memang saya ada belajar tentang agama Islam tetapi itu hanya sebahagian dan secara umum sahaja. Seboleh-bolehnya saya tidak mahu terburu-buru dan teruja sangat”

“Nanti salah cakap orang akan jadikan sebagai isu. Kalau jodoh itu datang secara tiba-tiba. Kita terima sahaja. Yang penting, saya selesa dengan situasi sekarang dan kekasih tidak memaksa,” katanya kepada Utusan Malaysia.

Malah tambah Marsha, pihak keluarga kekasihnya yang semamangnya sudah mengenali Marsha, tidak mempunyai masalah untuk mempercepatkan perkahwinan mereka.

“Mereka tahu kami perlukan masa untuk disatukan. Sebab itu, kahwin bukan soalan yang sentiasa ditanya. Memang saya pernah cakap sudah lama merancang untuk berkahwin tetapi banyak sebab membuatkan saya menangguhkan dahulu hasrat itu”

“Saya juga belum bertanya keluarga untuk berkahwin dengan lelaki Islam. Saya kena lalui semua itu dahulu baru fikir untuk fasa seterusnya,” kata Marsha turut menghormati rakan-rakannya yang berpuasa. (rtky/s)


Shahz Jaszle Mahu Berubah, Kuat Tempuhi Dugaan Kontroversi

Pernah terpalit dengan kontroversi khalwat dan masih lagi dalam perbicaraan mahkamah, Shah Jazsle mengakui dia kini mahu terus berubah lebih-lebih lagi teringatkan pesanan arwah ayahnya yang berharap dia mendalami agama.

“Arwah ayah juga banyak mengajar saya untuk terus bersabar. Sepanjang ayah sakit, sayalah orang yang bertanggungjawab menjaganya. Saya banyak bersama dia semasa dia lalui detik-detik keperitan. Dalam tempoh itu, saya mandikan ayah kerana ayah tidak boleh bergerak. Sekarang, ayah sudah tiada. Saya rindukan ayah”

“Alhamdulillah. Dia minta saya belajar agama. Mungkin dulu saya selalu mengabaikan ilmu agama. Saya terasa berada dalam sisi kegelapan kerana pernah meninggalkan solat. Kini saya sendiri selalu ingat pesan ayah supaya jangan meninggalkan solat”

“Saya mahu berubah. Sekarang saya sudah berkahwin. Baik untuk saya mengubah diri,” jelasnya kepada Utusan Online selain menyatakan bahawa dia terus harus tabah dan tidak boleh mengalah dengan situasi yang menimpa.

Tambah pelakon yang kembali aktif ini, dia terpaksa mendiamkan diri hampir dua tahun bagi menenangkan dirinya selain untuk menjauhi kontroversi lebih-lebih lagi ketika teruk diserang mengenai kes khalwat dahulu. (rtky/s)


Balik Kampung Dengan AirAsia & Tambang Serendah RM39. Whoaaa!

Baru baru ini saranan dari seseorang yang berpengaruh mengatakan kita semua tidak perlu balik kampung musim perayaan ini dek kerana harga barangan dan petrol yang semakin mahal. Jangan pedulikan beliau kerana dengan AirAsia, anda boleh beraya di kampung serendah RM39.

Kami tidak bergurau, bersempena dengan musim perayaan dan cuti panjang kali ini AirAsia tampil dengan promosi hebat untuk membolehkan anda pulang beraya bersama ibu bapa dan keluarga tercinta tanpa perlu pening kepala memikirkan harga petrol mahu pun kesesakan jalan raya.

Dan kalau anda ke laman rasmi AirAsia hari ini, senarai yang diberikan turut meletakkan harga tambang pulang ke Kota Bahru serendah RM19, Alor Setar & Johor Bahru serendah RM29 dan jika anda mahu bercuti penerbangan ke Pulau Langkawi hanya serendah RM29 juga.

Bercakap pasal cuti, apa gunanya cuti raya yang panjang jika tidak dimanfaatkan dengan melihat tempat orang kan? AirAsia turut menawarkan penerbangan murah ke destinasi luar negara seperti Krabi pada harga hanya RM89 sehala atau Bangkok untuk RM119 sahaja.

Banyak lagi destinasi tempatan dan sekitar Asia untuk anda pilih dalam promosi tambang gila murah ini. Kami pun sudah berkira kira untuk ambil cuti beberapa hari untuk tenangkan fikiran dari kesibukan kerja yang tidak pernah sudah. Jom!

Promosi ini akan berakhir pada 12 Julai 2015 ini dan pastikan anda cepat menempah destinasi pilihan anda kerana pastinya ia akan laku laju seperti goreng pisang panas. Layari laman rasmi AirAsia untuk maklumat lanjut. Beritahu kami, destinasi mana jadi pilihan?


Raja Farah Terkilan Tuduhan Cerai Kerana Tidak Mampu Lahir Zuriat

Penceraian Raja Farah dengan bekas suaminya, Megat Bashirun Qhuyum Zakaria selepas lima tahun mendirikan rumah tangga baru baru ini mengundang pelbagai komen dari para peminat yang rata rata menulis seakan tahu apa yang terjadi dalam rumah tangga mereka selama ini.

Komen yang diberikan oleh para peminat dunia hiburan antara lain mengatakan yang kegagalan memberikan zuriat menjadi salah satu punca penceraian Raja Farah. Bercakap kepada mStar Online hari ini, beliau melahirkan rasa terkilan dengan tuduhan tidak berasas itu.

“Saya sedih bila baca komen di blog-blog hiburan terdapat segelintir masyarakat masih menyalahkan saya dalam perpisahan ini dengan mereka melemparkan kata-kata yang saya tidak mampu beri anak. Sebenarnya itu semua bukan sebab kami berpisah”

“Namun saya tidak boleh dedahkannya kerana menghormati arahan mahkamah syariah. Apa yang boleh saya beritahu ialah kami tiada persefahaman lagi,” ujar Raja Farah.

Dalam temubual sama, Raja Farah mengakui yang masalah rumah tangga mereka timbul pada tahun ketiga perkahwinan apabila mengambil keputusan untuk tiggal berjauhan selain tidak menolak berkahwin muda dan kurang matang menjadi punca masalah.

“Banyak perkara yang saya belajar tentang lelaki dan kualiti seorang lelaki untuk dijadikan suami. Saya masih muda dan tidak menolak untuk kembali berumah tangga semula selain mahukan cahaya mata sendiri,” tambahnya lagi. (rtky/m)


Almy Nadia Azam Mahu Turun Berat Badan

Mengakui kini berat badannya sedang meningkat naik kerana sedang menyusukan anak dan mahu memberikan khasiat yang terbaik, Almy Nadia tidak kisah mengenai perkara tersebut walaupun terdapat segelintir individu yang mengutuk fizikalnya itu.

“Saya tak kisah gemuk untuk sementara waktu demi anak. Tak ada masalah. Orang nak bercakap…biarlah. Badan saya pun pernah berisi sebelum ini dan saya dicaci. Kemudian, bila saya kurus, saya dipuja. Sekarang saya berisi balik. Tunggulah saya kurus semula”

“Saya nak diet sekarang pun tak boleh sangat kerana sedang menyusukan anak. Saya tak boleh makan ubat dan jamu sebarangan. Mahu atau tidak, memang saya kena makan dan perlukan khasiat yang banyak untuk anak. Jadi pejamkanlah mata buat seketika untuk pastikan anak saya sihat,” jelasnya kepada BH Plus.

Menurut Almy, dia berazam untuk menurunkan berat badan sehingga 50 kilogram bagi mendapatkan kembali bentuk badan yang diidamkan seperti dulu. Malah tambahnya, dia juga tidak merasa selesa dengan keadaan dirinya ketika ini walaupun Fizz Fairuz sendiri tidak kisah dengan perubahannya itu. (rtky/s)


Che Ta Nasihat Pembeli Berhati-Hati Beli Barangan Mewah Di Instagram

Melalui akaun Instagram miliknya baru-baru ini, kecoh diperkatakan mengenai peniaga barangan mewah yang didakwa telah menipu ramai pelanggan. Turut terpalit dengan kejadian tersebut ialah Che Ta sendiri.

“Ramai sangat yang mengadu dengan saya yang mereka ditipu. Saya penah berurusan sekali dengan Paris Shopping Heaven (peniaga yang didakwa menipu pelanggan), tapi saya tidak ada masalah. Saya dapat barang saya”

“Ingat sepandai-pandai tupai melompat akhirnya jatuh ke tanah juga. Kalau takde angin pokok tak bergoyang. Tak tumbuh tak melata, tak sungguh orang tak kata. Sama-sama kita ambik iktibar ya semua,” tegas Che Ta di Instagram.

Apa pun, buat mereka yang selalu menjalankan pembelian online, berhati-hatilah agar kejadian sebegini tidak menimpa anda dalam keghairahan membeli barangan berjenama. (rtky/s)


Siti Nurhaliza Berdoa Agar Rakyat Malaysia Dilindungi Dari Fitnah Dan Pembohongan

Pemergian Datuk Siti Nurhaliza ke Tanah Suci ketika ini bersama suaminya, Datuk Seri Khalid Mohamad Jiwa, dalam masa yang sama turut membawa sejuta harapan rakyat Malaysia yang mahu isu mengenai pergolakan di dalam negara diselesaikan.

Meneruti akaun Instagram miliknya, Siti telah berkongsi doa berikut untuk rakyat Malaysia dan tanpa menyebut mana-mana nama, Siti menyatakan harapan agar rakyat Malaysia dilindungi dari fitnah dan pembohongan.

“Ya Allah…kau tunjukkan kebenaran, sesungguhnya kami memohon jauhi kami dari berfitnah dan didusta,” ucap Siti di laman Instagram miliknya. Doa yang dititip Siti adalah doa Nabi Muhammad SAW untuk pemimpin yang menzalimi rakyatnya.

Siti Nurhaliza sebelum ini pernah meluahkan rasa kesalnya dengan kemelut yang melanda Tabung Haji dan 1MDB, juga melalui laman sosial Instagram. Kami kongsikan beberapa gambar Siti dan juga suami di tanah suci. (rtky/s)


Linda Hashim Mahu Beri Perhatian Kepada Keluarga Selepas Hamil

Linda Hashim yang kini disahkan hamil anak kedua pada Mei lalu mengakui terpaksa menangguhkan niatnya untuk kembali aktif berlakon selain merancang untuk menumpukan perhatian kepada keluarga.

“Pada mulanya saya rancang untuk kembali aktif selepas Jelita (anak pertama) berusia dua tahun, tetapi terpaksalah saya tangguhkan niat itu kerana sekarang mengandung anak kedua pula. Sebenarnya bagus juga, kerana biar dua anak saya besar barulah saya fokus kepada kerjaya”

“Kalau saya sudah aktif baru hamil nanti terpaksa berehat sekali lagi. Buat masa ini biar dua (orang) dahulu,” katanya yang sedang hamil tiga bulan kepada mStar Online.

Sementara itu, Linda menjelaskan dia tidak mengalami alahan teruk seperti mengandung anak sulungnya Jelita Clarissa yang sekaranng ini berumur setahun empat bulan. Dia juga tidak terlalu cerewet dalam hal makanan, namun masih mengamalkan minuman air zamzam dan buah kurma. (rtky/s)


Atikah Suhaime Tidak Ambil Pusing Khabar Angin

Sebelum ini Atikah Suhaime pernah dikaitkan dengan gosip bahawa dia sering berkunjung ke kediaman teman lelakinya yang terletak di Cyberjaya. Bagaimanapun pelakon ini menafikan perkara tersebut di samping menjelaskan perkara sebenar.

“Biarlah orang nak bercakap apa pun. Saya tak boleh nak puaskan hati semua orang. Sebenarnya, saya pelik sebab kenapa saya pergi ke rumah kawan-kawan yang lain tetapi tidak ada pula timbul isu. Apabila saya ke rumah teman lelaki saya, nak jadikan isu”

Memang saya ada ke rumahnya malah saya ada muat naik gambar saya sedang memasak untuk berbuka puasa tetapi bukan hanya kami berdua sebaliknya kami berbuka puasa beramai-ramai bersama kawan lain,” katanya kepada Malaysian Digest.

Menurut Atikah, dia tidak kisah dengan tuduhan serta pandangan sesetengah pihak yang seolah sengaja mahu memperbesarkan perkara tersebut. Malah di sendiri mengakui tidak mampu untuk memuaskan hati semua orang. (rtky/s)


Hanis Zalikha Teruja Untuk Bekerja Dengan Suami

Pengantin baru, Hanis Zalikha mengakui buat masa ini dia lebih selesa memilih menjadi
menjadi seorang pengacara kerana waktu kerja yang lebih fleksibel berbanding berlakon selain dapat meluangkan masa bersama suami.

“Untuk saya berlakon, banyak aspek yang perlu diambil berat sekarang memandangkan sudah bertudung dan memegang status isteri orang. Ada juga skrip-skrip yang ditawarkan namun setakat ini, belum ada yang saya mampu penuhi karakternya”

“Lagipun sejak berkahwin, saya lebih teruja untuk bekerja dengan suami kerana lebih senang. Bukan meletak syarat perlu ada Hairul jika mahukan saya tetapi jika tawarannya sesuai, apa salahnya,” katanya yang masih berada dalam fasa bulan madu kepada Kosmo!

Tambah Hanis, kini Hairul masih lagi dalam fasa bermanja dengan dirinya dan suaminya itu hanya mengambil tawaran berlakon telefilem berbanding drama kerana mahu lebih masa dengan saya.

“Kalau bercakap tentang adegan-adegan mesra atau panas dengan pelakon wanita, saya tidak perlu meletak syarat kerana Hairul sendiri tahu menetapkan batasan untuk dirinya,” katanya menyimpul perbualan. (rtky/s)


Sudah Berjumpa Keluarga, Qi Razali Mula Buat Persiapan Kahwin

Pasangan Qi Razali dan Nelydia Senrose nampaknya masih menjadi tanda tanya kerana Qi sendiri mengambil pendekatan untuk tidak terlalu mendedahkan tentang hubungan mereka walaupun kita tahu mereka berdua sedang dalam fasa-fasa kebahagiaan.

Sebelum ini kekasihnya sendiri, Nelydia Senrose turut memberikan kenyataan bahawa kedua-dua belah pihak akan bertemu sebaik sahaja ibunya itu pulang daripada mengerjakan umrah.

“Benar seperti yang Nelydia beritahu sebelum ini, selepas ibu bapanya pulang daripada umrah baru-baru ini, keluarga kami telah pun berbincang antara satu sama lain. Tetapi masih belum ada apa-apa yang pasti kerana perkahwinan bukan perkara main-main”

“Apabila semua sudah ditetapkan, kami berdua tidak sembunyikan berita gembira,” jelasnya ketika ditemui di Majlis Pra Tonton Filem Suamiku Jatuh Dari Langit di Sunway Pyramid kelmarin.

Bagaimanapun, Qi enggan mengulas lebih lanjut mengenai perancangan yang telah dipersetujui oleh mereka berdua kerana tidak mahu dianggap beria-ia dalam menceritakan kisah peribadi dan akan memberitahu apabila tiba waktunya nanti.

“Seperti pasangan lain yang sudah bersedia ke arah gerbang perkahwinan, kami juga ada pergi ke kedai-kedai emas untuk melihat cincin. Tetapi rasanya, itu bukan satu perkara yang perlu dihebahkan. Semua pasangan bercinta dan berniat mahu kahwin pasti melakukan perkara serupa”

Sementara itu, Qi bergandingan bersama pelakon Nora Danish, Atikah Suhaime dan yang lain-lain akan menemui anda pada raya pertama ini dengan kemunculan filem terbaru mereka berjudul Suamiku Jatuh Dari Langit yang penuh dengan aksi-aksi yang mencuit hati dan terselit juga dengan sedikit mesej keinsafan dalam diri. (rtky/h)


Telefon Dibaling Ke Dinding Apabila Rozana Tunjuk Gambar Wanita Lain Bersama Awie

Mahkamah Majistret Ampang diberitahu penyanyi, Awie memecahkan iPhone isterinya, Rozana Misbun dengan membalingnya ke dinding. Menurut Rozana, Awie bertindak sedemikian apabila dia menunjukkan gambar penyanyi itu bersama seorang perempuan menggunakan telefon tersebut.

Rozana berkata demikian ketika pemeriksaan balas oleh Timbalan Pendakwaraya Goh Ai Rene dalam prosiding perbicaraan hari ini. Ai Rene memeriksa demikian berdasarkan keterangan Rozana semasa peguam bela Hazman Harun yang mewakili Awie bertanya pasal kewujudan iPhone 4 pada hari kejadian pada 2 Jun tahun lepas.

“Saya tak dapat merakam gambar menggunakan iPhone sebab ia telah dipecahkan oleh OKT sehari sebelum kejadian,” kata Rozana dipetik daripada portal Mangga Online.

Awie atau nama sebenarnya, Ahmad Azhar Othman, 47, yang sedang menghadapi tuduhan mendatangkan kecederaan parah kepadanya.

Rozana memberi keterangan pada perbicaraan kes Awie yang didakwa dengan sengaja menyebabkan kecederaan parah ke atas isterinya itu di sebuah rumah di Taman Ukay Bistari, Ukay Perdana, Hulu Kelang pada 1.30 tengah hari, 2 Jun tahun lepas.

Sementara itu Rozana juga mengatakan dia hanya memiliki satu sahaja beg berjenama bukannya banyak seperti yang dicadangkan oleh peguam sebelum ini. Rozana juga menjelaskan dia berjanji untuk menjual beg bagi membayar balik wang OKT kerana takut akan dipukul lagi bagaimanapun dia tidak pernah membayarnya balik.

“Saya tak dapat membayar wang kepada OKT kerana tak sempat menjual beg beg kerana beg telah dirampas oleh OKT. Kesemua beg ditangan OKT selepas dia ambil selepas kejadian 2 Jun itu.

“Jumlah RM250,000 dalam akaun itu (ASB) bukanlah dalam bentuk tunai sebaliknya pinjaman yang akan matang pada 2016,” katanya lagi. Perbicaraan di hadapan Majistret Ayuni Izzati Sulaiman bersambung 13 Julai ini. (rtky/s)


Zul Ariffin Berterus Terang Dengan Kekasih

Seringkali diusik dengan kontroversi melibatkan hal percintaan, Zul Ariffin mengakui dia tidak pernah berselindung mengenai sebarang perkara dengan kekasihnya, Gayatri Su-Lin Pillai, malah turut memaklumkan sebarang perkara berkaitan kerjayanya kepada penerbit tersebut.

“Setiap projek baik drama, filem mahupun pelantikan sebagai duta, pasti akan dimaklumkan kepada Gaya terlebih dahulu. Saya mahu bersikap telus dalam perhubungan. Kalau boleh saya tidak mahu menyembunyikan satu perkara pun”

“Apabila tahu semua perkara, kalau ada cerita negatif dibangkitkan dia tahu kebenarannya. Saya malas menjelaskan hal yang tidak benar. Bukan Gaya saja, dengan keluarga pun begitu. Mereka tahu apa saya buat. Saya tidak mahu mereka terkejut jika timbul cerita kurang enak,” katanya kepada Harian Metro.

Selain sibuk kini, Zul mengakui dia sentiasa mencari masa untuk diluangkan bersama Gaya bagi menjaga hubugan mereka yang sudah terjalin hampir tiga tahun itu.

“Walaupun tidak bebas menonton wayang, keluar makan dan bersiar-siar seperti pasangan lain, kami masih ada masa bersama. Saya beruntung kerana dia memahami jadual kerja saya. Namun sebagai lelaki saya kenalah memperuntukkan masa untuk bersamanya. Dapat jumpa atau keluar sekejap pun sudah memadai,” katanya. (rtky/s)


Bekas Suami Nabila Huda, Elizabeth Tan Nafi Bercinta

Nampaknya kali ini sekali lagi nama Elizabeth Tan dikaitkan bercinta dengan bekas suami Nabila Huda, Zaidy Zailani atau lebih dikenali sebagai Eddie. Bagaimanapun, Eddie menafikan perkara tersebut.

“Saya tidak bercinta dengan Elizabeth. Saya hanya berkawan baik dengan dia kerana berada di bawah satu pengurusan yang sama dan kami pernah bekerjasama sebelum ini. Elizabeth dan Tiga Swagger (kumpulan yang disetainya) juga bakal muncul dengan lagu terbaru yang berjudul Sayang Pulanglah Sayang”

“Ini pertama kali saya mendengar dakwaan ini. Saya tak pernah berjumpa secara peribadi dengan Elizabeth. Saya hanya berjumpa dengan dia hanya di pejabat dan acara di luar, semuanya atas urusan kerja. Saya terkejut dengan dakwaan ini,” jelas Eddie kepada portal Murai.

Eddie mendirikan rumah tangga dengan Nabila Huda pada 6 Disember 2008 dan mereka berpisah pada tahun 2011. Hasil perkahwinan Eddie dan Nabila, mereka dikurniakan seorang anak perempuan, Keisha Laila yang kini berusia lima tahun. (rtky/s)


Kamal Adli Tidak Mahu Terburu-Buru Buat Keputusan Dalam Percintaan

Bagaikan sudah membuka sedikit ruang untuk bercerita mengenai hubungan mereka, Kamal Adli mengakui bahawa dia tidak mahu terlalu pantas melangkah ke fasa seterusnya bersama Emma Maembong.

“Kami masih tidak declare secara rasmi sebagai pasangan kekasih. Kalau sudah declare nanti saya tak nak buat biasa-biasa, saya nak buat yang gempak. Sekarang bukan tak berani (untuk declare) tapi saya seronok melalui momen-momen begini”

“Saat-saat mula kenal adalah fasa yang seronok untuk saya jalani. Jangan terlalu cepat untuk ke fasa seterusnya. Masa tengah bercinta ni, masa paling best adalah masa tengah mengorat. Saya tak nak terkejar-kejar”

“Mak saya sendiri ada nasihat saya supaya bersabar untuk perkara lalu tidak berulang lagi. Saya pun hormat mak, jadi nasihat mak saya sentiasa saya jadi pegangan,” ujar Kamal sambil tidak mengiakan persoalan sama ada dia dan Emma melalui fasa bercinta atau tidak. (rtky/s)


Emma Maembong: Ada Banyak Cara Untuk Berjaya Dalam Kehidupan

Sebelum ini, Emma Maembong pernah menjelaskan bahawa walaupun tidak mempunyai sijil SPM, dia mampu menyara keluarganya sekaligus mencetuskan pertikaian di antara peminatnya yang tidak senang dengan kenyataan tersebut.

“Sebenarnya apa yang orang lain sampaikan atau perkatakan itu salah faham saja. Saya maksudkan walau pun saya tak sekolah. Tiada pendidikan. Tak bermaksud saya ini duduk rumah dan tak fikirkan masa hadapan. Saya bukan contoh buruk supaya budak-budak tak ambil SPM”

“Tidak pernah niat begitu. Orang kalau dah benci saya dia benci juga. Saya bukan bagi galakan supaya orang tak sambung belajar. Saya ada masalah keluarga saya. Ada masalah diri saya. Saya nak bagi semangat pada orang luar sana yang mana tak ada keluarga, kosong, tapi bukan tak boleh ke hadapan”

“Ada banyak cara untuk berjaya dalam hidup,” jelas Emma sambil menjelaskan bahawa dia bukanlah berasal daripada keluarga yang senang.

“Saya bukan lahir dari keluarga yang senang. Saya dari keluarga yang susah. Jadi saya tak mampu. Saya ada kekurangan saya. Takkanlah disebabkan orang tak ada pelajaran tak perlu hormat atau diperbodohkan. Walau pun saya tak ada pelajaran, tapi saya bukan duduk rumah goyang kaki”

“Masa depan tidak gelap kalau tak ada pelajaran. Rupa ke apa ke tak ada kena mengena kerana apa yang penting adalah usaha. Saya tak kisah orang nak cucuk saya atau buat apa pun kerana saya tetap akan ke depan. Saya akan jaga ibu ayah saya. Saya harap tak ada yang fikir negatif,” katanya. (rtky/s)


Stacy Rasai Sendiri Perbezaan Nikmat Sahur, Berbuka Puasa

Mengakui kali pertama berpuasa, Stacy memjelaskan bahawa bersahur dan berbuka puasa sememangnya memberi nikmat berbeza buatnya. Sehingga kini, Stacy sudah berjaya berpuasa selama dua hari.

“Buat kali pertama saya belajar untuk berpuasa. Lain rasanya perasaan apabila berbuka setelah seharian berpuasa. Tetapi setakat ini saya baru dapat berpuasa selama dua hari saja kerana faktor kesihatan kurang mengizinkan. Batuk dan selesema pula”

“Saya turut berkunjung ke rumah Akim untuk berbuka puasa bersama ibu bapanya. Jika ada jodoh antara saya dan Akim…adalah. Lagipun puasa juga dapat membantu dari segi kesihatan juga,” kata Stacy yang turut menyatakan ibadah puasa memberi nikmat berbeza buatnya.

Selain itu, Stacy memberitahu bahawa kekasihnya itu juga banyak memberi dorongan dan sokongan serta bersabar menjalani ibadah puasa. Apa pun tahniah Stacy kerana sudah berjaya berpuasa. Semoga segala urusan pasangan ini dipermudahkan. (rtky/s)


Maya Karin Kumpul RM8 Juta Melalui Pelaburan Hartanah

Jika barisan selebriti lain sedang memberikan fokus terbaik kepada produk dengan jenama mereka sendiri, Maya Karin pula sibuk menguruskan pelaburan hartanah yang kini sudah mengumpul aset bernilai RM8 juta.

“Sememangnya untuk menyertai pelaburan dalam bidang hartanah mempunyai cabaran besar khususnya daripada segi mendapatkan pembiayaan dari pihak bank dan menguruskan pembayaran semula yang mana saya perlu bijak mengatur langkah bagi memastikan modal dikeluarkan mampu memberi pulangan serta tidak merugikan”

“Salah satu sebab saya memilih menceburkan diri dalam industri hartanah kerana rumah adalah satu keperluan dan kita juga ada mendengar atau membaca laporan mengenai golongan artis veteran yang tidak mempunyai kediaman sendiri”

“Atas sebab itu, saya memikirkan pada satu hari nanti sekiranya berlaku sesuatu, sekurang-kurangnya ada kediaman untuk berlindung,” katanya kepada Harian Metro.

Tahniah Maya di atas kejayaan anda menceburi bidang hartanah. Mungkin selepas ini makin ramai pula gologan selebriti akan turut sama berjinak-jinak dalam industri yang sama. (rtky/s)


DJ Lin Terlantar Di Hospital Kerana Denggi

Penyampai radio Suria FM yang sentiasa rapat dengan pendengarnya, DJ Lin telah dimasukkan ke hospital kerana disahkan menghidap demam denggi. Perkara tersebut dikongsikan DJ Lin menerusi akaun Instagram miliknya.

Menerusi muatnaik gambar paling terbaru di Instagram, DJ Lin mengharapkan agar peminatnya mendoakan dia agar cepat sembuh. Malah lebih teruk lagi ketika ini, selera makannya juga turut berkurang.

“#DJLIN masih di hospital Tawakal. Pletelet makin turun. Tinggal 71. Suhu badan makin naik..40. Badan sangat lemah dan bisa-biasa, selera makan takde. Doakan LIN cepat sembuh,” katanya di Instagram sambil disambut dengan doa peminat yang mahukan dirinya kembali sihat seperti sedia kala.

Berikutan keadaan kesihatan yang tidak mengizinkan, DJ Lin turut memberitahu bahawa dia tidak dapat ke udara melalui segmen kegemaran ramai, Suria Cinta. Semoga DJ Lin sembuh dan dapat mengubati rindu peminatnya semua. (rtky/s)


Siti Saleha Tidak Mahu Terburu-Buru Soal Kahwin

Mengakui terasa seperti ‘kehilangan’ selepas abangnya, Sam Bunkface berkahwin, kini adiknya pula akan turut mendirikan rumah tangga pada awal tahun hadapan. Namun bagi Siti Saleha, dia tidak terdesak untuk berahwin.

“Buat apa terburu-buru menamatkan zaman bujang sedangkan saya tidak pasti sama ada pasangan saya itu adalah calon yang terbaik. Bukankah lebih baik kalau kita menikmati kehidupan ini seadanya,” katanya kepada Utusan Malaysia.

Menurut pelakon ini, dia tidak pernah mencemburui darah dagingnya sendiri kerana mereka sudah berkeluarga atau pun merasa tersisih. Bagi dirinya, dia tidak mahu menjadikan status bujangnya itu sebagai satu perkara besar yang boleh memisahkan kemesraan mereka adik-beradik.

“Saya tidak akan tergesa-gesa untuk menamatkan zaman bujangnya semata-mata untuk memenuhi keinginan orang lain,” katanya lagi yang bakal menyambut hari raya di rumah bapanya di Klang, Selangor pada Aidilfitiri kali ini. (rtky/s)


Leez Rosli Keguguran, Aepul Redha Dan Usaha Lagi

Hari ini, Melodi melaporkna bahawa pasangan yang baru sahaja mendirikan rumah tangga pada tahun lepas ini terpaksa menghadapi berita sedih apabila kandungan yang dibawa oleh Leez Rosli keguguran. Selain itu dalam masa yang sama, suaminya, Aepul (Drama Band) redha dengan kejadian tersebut.

“Kami tak rancang. Saya pun tidak sedar tengah mengandung dan buat aktiviti harian seperti biasa tapi tidaklah sampai jatuh. Bila check dengan doktor, doktor kata memang tidak ada harapan,” jelas Leez kepada Melodi.

Sementara itu, bagi Aepul, dia redha dengan perkara tersebut dan tidak akan berputus asa untuk terus mencuba untuk mendapatkan zuriat lagi selepas ini.

“Nak ikut masa awal-awal tahu yang Leez mengandung, memang happy tapi bila doktor kata dah keguguran, kami redha. Kita tak akan putus asa. Kena ‘kerja’ lebih kuat lagi,” katanya berseloroh selain turut mengucapkan selamat menyambut Aidilfitri kepada peminat. (rtky/s)


Peminat Kritik Chef Wan Muat Naik Gambar Separuh Bogel

Hari ini melalui ruangan Diva Interaktif di akhbar Kosmo!, Chef Wan khabarnya telah memuatnaik sekeping foto sewaktu zaman mudanya di Instagram yang diambil ketika berada di Pantai Cherating, Pahang sewaktu dia berusia 25 tahun dan masih bujang.

BACA: Chef Wan Selar Sikap Tamak Orang Melayu Di Bulan Puasa

Bagaimanapun, tindakan Chef Wan berkongsi gambar tersebut dalam masa yang sama turut membuatkan sesetengah peminatnya tidak berpuas hati kerana dia memperlihatkan tubuh badannya kepada khalayak, lebih-lebih lagi gambar tersebut dimuatnaik ketika bulan Ramadan.

Menurut Chef Wan di ruangan caption, dia sudah pun menjelaskan penampilan sedemikian adalah perkara biasa apabila bercuti di pantai. Namun, jika berpakaian sebegini hari ini, pasti menjadi bahan kutukan lebih-lebih lagi melibatkan golongan selebriti.

Kesimpulannya, siapa pun perlu lebih sensitif untuk memuatnaik gambar di laman sosial kerana kadang-kadang mungkin gambar yang dikongsikan tidak mudah diterima oleh sesetengah pihak dan bakal menimbulkan kontroversi. (rtky/s)


Daphne Idam Anak Angkat, Mahu Bantu Wanita Mengandung Luar Nikah

Setelah setahun mencuba namun masih gagal mendapatkan anak, pengacara dan pelakon, Daphne Iking menyimpan keinginan untuk mengambil anak angkat malah perkara tersebut turut disokong oleh suaminya.

“Selepas mendapat dua anak perempuan, saya berhasrat untuk tambah anak lagi. Sudah setahun saya cuba untuk mengandung tetapi tidak ada rezeki. Suami saya pula, selepas melihat saya menderita melahirkan anak kedua, dia macam kasihan untuk membenarkan saya mengandung lagi”

“Dia cakap jika saya mahu sangat anak, boleh ambil anak angkat, tetapi senarai yang menunggu untuk dapatkan anak angkat sangat panjang,” kata ibu kepada Isobel Daniella, 7, anak hasil daripada perkahwinannya sebelum ini dan juga Iman Daniella, 4, buah hati bersama suaminya, Azmi Abdul Rahman.

Malah menurut Kosmo! Daphne juga sayu apabila mengingatkan kembali mengenai kisah bayi-bayi terbuang dan dikerat 15 cebisan anggota badan sebelum dibuang dan ditemui tersangkut pada perangkap sampah loji kumbahan di Projek Perumahan Rakyat (PPR) Kempas Permai, Johor pada Mei lalu.

“Saya bekerja dengan sebuah rumah kebajikan yang dapat membantu ibu-ibu ini. Bila saya tahu fasal kes potong bayi itu saya terus muat naik status dekat Facebook meminta wanita-wanita ini menghubungi saya”

“Selepas itu, ramai yang menghubungi saya,” katanya yang sudah membantu sebanyak 25 orang wanita yang mengandung anak luar nikah. Bagaimanapun niat murnit tersebut dalam masa yang sama turut dipandang serong sesetengah masyarakat.

“Ada yang beranggapan saya mengalu-alukan wanita mengandung di luar nikah. Sebenarnya, ramai yang tidak tahu ke mana mahu pergi apabila disahkan mengandung anak luar nikah. Jadi, saya sekadar mahu membantu mereka,” katanya. (rtky/s)


Sari Yanti Ditahan Polis, Dimasukkan Ke Hospital Ketika Di China

Berpunca daripada salah faham dengan pihak berkuasa di China, Sari Yanti telah ditahan ketika menjalani penggambaran drama Mencari Mubarakh di Turpan, Xinjang, China pada Jun tahun lepas.

Sari Yanti dan kru ditahan sewaktu mereka menjalani penggambaran di tanah perkuburan kerana didakwa menceroboh kawasan tersebut dan mereka telah dibawa menaiki trak polis.

“Kalau ditahan, saya seorang sahaja perempuan. Saya dah suruh adik bersiap sedia untuk hubungi pejabat kedutaan kalau saya kena tahan. Alhamdulillah, semua itu hanya salah faham dan akhirnya kami dilepaskan dan meneruskan penggambaran,” katanya yang dipetik daripada Utusan Malaysia.

Selain itu, tambah pelakin ini, dia juga telah dimasukkan ke hospital tempatan di sana kerana demam panas kerana cuaca yang agak panas iaitu sekitar 45 darjah celcius ditambah lagi dengan keadaan berdebu di kawasan padang pasir.

“Cuaca di sana memang panas. Bila malam dingin sangat. Saya dan Shah Jaszle dimasukkan ke hospital kerana demam panas, gara-gara kami keletihan kerana perjalanan yang jauh. Sempat jugalah air dimasukkan ke dalam badan kami”

“Biarpun saya alami pelbagai dugaan tetapi saya suka tengok suasana di sana. Dapat lihat pokok anggur sepanjang jalan dan satu lagi masyarakat di sana suka makan tembikai. Sewaktu penggambaran, orang di sana macam biasa saja dengan aktiviti mereka,” katanya. (rtky/s)


Hanez Suraya Mahu Ceburi Bidang Perniagaan Selain Bidang Lakonan

Bakal menimang cahaya mata tidak lama lagi, Hanez Suraya mengakui dia memperlahankan karier seni kerana ingin memberikan sepenuh perhatian kepada keluarga selain menghormati keputusan suaminya.

“Selepas berkahwin, anak dan suami jadi keutamaan saya. Saya juga menghormati permintaan suami yang meminta memperlahankan aktiviti seni. Namun, cinta saya terhadap bidang lakonan tidak pernah berkurang”

“Ada tawaran berlakon sebelum menunaikan umrah, tetapi terpaksa saya tolak kerana mahu fokus ibadah dan suami. Insya-Allah andai ada tawaran selepas ini saya akan terima. Selain berlakon, saya merancang menceburi bidang perniagaan,” katanya kepada Harian Metro.

Tambah Hanez lagi, ketika ini, bukan sahaja dia dan suami turut tidak sabar untuk menimang cahaya mata malah perkara tersebut turut dikongsikan bersama dengan dua lagi anak tirinya, Putra Adreeshah, 9, dan Putra Rayqarl Shah.

“Alhamdulillah, usia kandungan sudah mencecah 3 bulan dan berada dalam keadaan baik. Seperti wanita hamil lain, saya mengidam nak makan sesuatu, tetapi cari sendiri dan mengalami masalah alahan bau wangian serta masakan. Malah, saya terpaksa sorok semua minyak wangi di rumah,” katanya. (rtky/s)


Nora Danish Luang Masa Bersama Keluarga, Bercuti Luar Negara Ketika Aidilifitri

Sepanjang bulan Ramadan ini kita dapat lihat beberapa orang artis yang sudah mula berubah mengenakan hijab. Begitu juga dengan Nora Danish yang nampaknya memuat naik gambar-gambar yang kesemuanya berhijab di laman Instagramnya. Bahkan ada peminat-peminatnya itu menyuruhnya terus berhijab.

“Itulah, saya tak nak bertudung sebab peminat suruh. Biar ianya betul-betul datang daripada hati kita. Memang benda ini wajib sewajibnya. Jadi benda ini kalau boleh saya nak pakai ia selama-lamanya dan betul-betul sedia”

“Hati kita pun mestilah kena baik, ialah kita pun tengah menyucikan diri daripada segala duniawi. Hasrat untuk ke arah itu ada sebagai orang yang beragama Islam,” katanya yang ditemui di Majlis Berbuka Puasa anjuran Safi Rania.

Sementara itu, Nora turut berkata anak sulungnya itu Rayqal, telah pun mula berpuasa separuh hari dan tidak ada masalah untuk mendidik putera kesayangannya itu dalam menjalankan rukun Islam yang ke-4 itu.

“Saya latih dia berpuasa separuh hari dan Alhamdulillah dia boleh mengerjakannya dengan baik. Sebenarya Rayqal dah mula berpuasa pada tahun lepas lagi dan tidak ada maslah baginya untuk berpuasa pada tahun ini. Cuma kanak-kanak ini ada moodnya”

“Tahun ini dia berpuasa tidak minta apa-apa dan dia buat sukarela kerana berfikir dia ialah abang kepada adik-adiknya yang lain. Dia juga bersama saya untuk menunaikan solat tarawikh dan dia sangat teruja,” tanbahnya lagi.

Raya tahun ini juga Nora Danish serta keluarga akan bersama-sama bercuti di luar negara tetapi merahsiakan tempat percutian mereka itu di atas faktor keselamatan. (rtky/h)


Rozana Akui Guna Wang Awie Beli Barang Berjenama

Isteri penyanyi rock, Awie, iaitu Rozana Misbun memberitahu Mahkamah Majistret Ampang bahawa dia menggunakan wang simpanan penyanyi itu untuk membeli barang mewah termasuk beg, kasut dan barang kemas selain bersetuju untuk menjual semua barang tersebut untuk membayar balik wang Awie.

“Saya bersetuju akan membayar balik wang Awie dalam tempoh dua minggu selepas hari kejadian (kejadian pukul),” katanya ketika pemeriksaan balas oleh peguam bela Hazman Harun yang mewakili Awie, lapor Astro Awani.

Rozana bagaimanapun mengakui tidak menyerahkan wang hasil jualan barangan mewah itu kepada Awie seperti yang dijanjikan. Ibu kepada lima orang anak itu berkata dia telah menyimpan wang milik Awie di dalam akaun Alliance sejak beberapa tahun lalu atas alasan Awie diisytiharkan muflis.

Rozana yang berbaju kurung dan berselendang merah jambu memberi keterangan pada perbicaraan kes Awie yang didakwa dengan sengaja menyebabkan kecederaan parah ke atas Rozana di sebuah rumah di Taman Ukay Bistari, Ukay Perdana, Hulu Kelang pada 1.30 tengah hari, 2 Jun tahun lepas.

Katanya, selepas kejadian dia dipukul pada 2 Jun tahun lepas, dia dipaksa oleh Awie untuk mengeluarkan kesemua wang Awie yang ada dalam akaun simpanannya.

“Saya mengeluarkan keseluruhan wang simpanan yang masih ada dalam akaun Alliance Bank iaitu RM30,000 di bahagian kaunter,” katanya.

Rozana bagaimanapun tidak bersetuju dengan cadangan peguam itu bahawa wang Awie yang disimpan di dalam akaun bank Amanah Saham Berhad (ASB) miliknya hanya tinggal RM230.

Menjawab soalan peguam itu mengenai laporan polis yang dibuat pada 17 Jun tahun lepas, iaitu dua minggu selepas kejadian, Rozana bersetuju membuat laporan itu selepas merujuk kepada doktor berhubung kecederaan yang dialaminya.

Rozana bagaimanapun menafikan bahawa laporan polis itu dibuat kononnya untuk menutup cerita mengenai kegagalannya untuk membayar balik wang Awie. Perbicaraan di hadapan Majistret Ayuni Izzati Sulaiman bersambung 6 Julai ini. (rtky/s)


Neelofa Telah Ambil Tindakan Terhadap Individu Yang Ciplak Jenama Tudungnya

Masih tidak habis lagi isu mengenai tudung jenama Naelofar Jihab milik pelakon dan pengacara, Neelofa, kini timbul dakwaan yang mengatakan bahawa pengeluaran produk muslimah tersebut dilakukan di Vietnam dan bukannya di Malaysia.

“Kebanyakkan produk tiruan Naelofar Hijab dibuat dari Vietnam manakala yang asli adalah sepenuhnya hasil kerja rakyat tempatan. Kadang-kadang pelanggan pun terkeliru dan tertipu kerana membeli secara online tetapi perbandingan kualiti dan jenis fabrik digunakan adalah berbeza,” katanya kepada mStar Online.

Selain itu, Neelofa juga telah mengambil tindakan terhadap beberapa peniaga menjual jenama tudung Naelofar yang diciplak. Nampaknya Neelofa memang betul-betul berperang memerangi cetak rompak jenamanya sendiri ini.

“Kami di Naelofar Hijab mempunyai pasukan khas untuk mengenal pasti pihak-pihak yang menjual produk ‘ciplak’ selain menggunakan nama dan wajah saya bagi memperdaya orang ramai. Setakat ini kami telah mengambil tindakan terhadap beberapa peniaga yang melakukan perbuatan tersebut,” katanya. (rtky/s)


Mia Ahmad Mahukan Lelaki Beriman, Boleh Membimbing Dirinya

Jika sebelum ini nama Mia Ahmad sering dikaitkan dengan hero drama Hati Perempuan, iaitu Shahrul Ridzwan, kini Mia mengakui dia menyerahkan kepada ibunya untuk menentukan ciri teman lelaki pilihan.

“Memang ada yang datang dan nak berkenalan rapat. Sebenarnya, saya tak kisah berkawan dengan sesiapa cuma saya tak suka kalau ada yang mahu jadi ‘matchmaker’. Tapi, kalau saya nak ada kekasih nanti, saya kena tunggu ibu saya ‘approve’ dulu”

“Kalau dia okay dengan pilihan saya, okaylah,” katanya sambil menyatakan bahawa sejak semakin dikenali ramai dia juga sering didatangi jejaka yang ingin mengenali dirinya dengan lebih rapat.

Bagaimanapun, menurut Mia, dia sudah dapat menjangka kehidupan privasinya akan sering menjadi tumpuan umum setelah bergelar pelakon selain perlu bijak mengawal keadaan dan tidak mudah melatah apabila terpalit dengan kontroversi.

“Saya sudah bersedia. Sebagai artis kita kena terima apabila ramai pihak yang ingin tahu bukan setakat perkembangan kerjaya malah, sehingga hal peribadi. Cuma, saya tidak menjangka saya terpalit dengan beberapa isu dan cerita kurang enak seperti yang terbaharu kononnya saya ditangkap khalwat”

“Saya sedih apabila perkara seperti itu berlaku terhadap diri saya. Tak sangka sampai ada pihak yang sanggup memfitnah dan mahu menjatuhkan saya tetapi mujur keluarga banyak memberi sokongan untuk saya menempuh semua ini,” jelasnya. (rtky/s)


Raja Ilya Sedia Bertudung, Masih Terikat Dengan Kontrak Berlakon

Sebelum ini timbul spekulasi bahawa Raja Ilya sudah bertudung apabila dia memuatnaik gambar di Instagram. Melalui Harian Metro, pelakon ini mengakui bahawa dia sudah pun sedia untuk berhijrah namun ketika ini masih terikat dengan beberapa kontrak lakonan.

“Gambar saya berhijab itu diambil daripada dua babak telefilem. Namun saya tidak sangka ia akan mengelirukan peminat pula. Ramai peminat dan pengikut saya di Instagram ingin tahu kebenaran sama ada sudah pun berhijab atau pun sebaliknya”

“Justeru saya berharap semuanya sudah pun jelas menerusi kenyataan ini. Sebenarnya saya memang sudah bersedia untuk bertudung sekarang, tetapi buat masa ini saya masih terikat dengan kontrak berlakon filem Tamil dan projek di luar negara,” kata Raja Ilya.

Selain itu dalam masa yang sama, pelakon ini juga berharap agar peminatnya sentiasa mendoakan agar dia boleh segera bertudung. Apa pun, semoga niat murni Raja Ilya akan tercapai serta dipermudahkan segala urusan. (rtky/s)


Hanis Zalikha, Hairul Azreen Bakal Bulan Madu Selepas Sambut Aidilfitri

Baru sahaja mendirikan rumah tangga dalam beberapa minggu yang lepas Hanis Zalikha memberitahu bahawa suaminya pelakon Hairul Azreen mempunyai sifat manja lebih-lebih lagi apabila melibatkan soal makanan.

“Dia manja kalau pasal makan sebab dia sudah rasa air tangan saya dan dia mahu saya sahaja yang masak. Dia juga merupakan anakb bongsu dalam keluarganya, saya pula anak yang ke-2 jadi saya macam kakak-kakak sedikit. Tetapi sebab manja itulah dia pandai manjakan saya dan tahu apa yang dimahukannya,” katanya yang ditemui di Majlis Berbuka Puasa Anjuran produk Safi Rania kelmarin.

Hanis turut berkata kehidupannya kini sudah berubah lebih-lebih lagi apabila melibatkan rutin hariannya dan keluarganya juga bertambah besar.

“Perubahannya kini ialah apabila berpuasa saya bersama suami. Kami dapat menjalankan ibadah solat berjemaah dan tarawikh bersama berbanding dahulu. Sekarang apa sahaja yang saya lakukan perlu mendahulukan suami terlebih dahulu seperti meminta izinnya untuk melakukan sesuatu perkara,” katanya.

Mendapat seorang suami yang tidak cerewet dalam soal makanan membuatkan Hanis lebih mudah menguruskan rumah tangganya. Jelasnya Hairul gemar untuk makan makanan yang bergoreng.

“Hairul suka makanan yang bergoreng dia tak suka berkuah. Bila saya dengan dia saya terpaksa kreatif kerana saya jenis suka masak sambal. Kalau dia kena buat ayam goreng butter atau kadang-kalanya dia boleh makan nugget sahaja untuk berbuka,” ujar Hanis.

Sementara itu, persiapan raya untuk tahun ini, mereka sekeluarga akan memakai baju sedondon berwarna hijau dan akan pulang beraya di rumah mertua masing-masing memandangkan selepas minggu ke-2 atau ke-3 mereka berdua pula akan ke destinasi percutian yang masih dirahsiakan untuk berbulan madu.

“Tahun ini untuk persiapan raya saya kena siapkan untuk suami juga dan keluarga makin bertambah besar. Soal untuk balik beraya ke mana tidak menjadi masalah memandangkan kami berdua berasal dari Lembah Klang”

“Cuma pada malam beraya akan beraya terlebih dahulu di rumah saya sebelum ke rumah Hairul pada pagi raya yang pertama. Selepas itu dalam minggu ke-2 atau ke-3 saya akan bercuti berbulan madu di luar negara,” tambahnya lagi. (rtky/h)


Zain Saidin Perlu Jalani Rawatan Selama Tiga Bulan

Bermula dengan sakit lutut setelah bermain futsal, kini suami kepada Rozita Che Wan iaitu Zain Saidin terpaksa bertongkat selama lebih sebulan selain dinasihatkan tidak terbabit dengan aktiviti lasak selama enam bulan.

Zain dimasukkan ke sebuah pusat perubatan swasta, Jumaat lalu selepas mengadu lutut kirinya semakin sakit sejak bermain futsal beberapa hari sebelum Ramadan bermula. Pemeriksaan doktor kemudian mendapati ligamen lutut kirinya terkoyak dan perlu menjalani pembedahan segera.

“Doktor menasihatkan saya, jika mahu segera sembuh ia perlu konsisten selama tiga bulan. Setiap kali rawatan mengambil masa dua jam,” kata Zain. Sementara itu, menurut Che Ta, perkara tersebut sedikit sebanyak mengganggu persiapa Aidilfitri yang akan berlangsung tidak lama lagi.

“Pemandu kami pula bercuti Aidilfitri ini, jadi saya pening memikirkan siapa yang akan memandu kereta nanti,” katanya. Bagaimanapun, menurut Che Ta, dia tidak menghalang suaminya untuk terus bersukan namun berharap agar suaminya itu memilih sukan yang kurang mendatangkan kecederaan. (rtky/s)


Amar Asyraf Cabar Diri Dalam Lakonan, Teruja Beraya Bersama Keluarga

Tidak mahu membawakan watak yang sama di dalam penglibatannya di dalam dunia lakonan, Amar Asyraf mencabar dirinya dengan mengambil watak lucu walaupun mengakui dirinya bukanlah seorang yang kelakar.

BACA: Amar Asyraf & Arna Salleh Sah Bergelar Suami Isteri Dengan Sekali Lafaz

“Isteri saya sendiri kata saya tak kelakar. Saya sendiri pun tahu benda tu. Sebenarnya susah untuk buat orang gelak tapi senang je nak buat orang nangis. Tapi semua ni saya terima sebagai cabaran dalam karier saya. Saya nak buktikan pada orang yang cakap saya tak boleh buat tu salah”

“Saya pelakon yang boleh menjadi apa saja mengikut kehendak skrip dan tak hanya terikat dengan satu watak klise. Cabaran untuk bawa komedi ringan dalam ‘Raya Ni Dah Kahwin’ jadi makin senang apabila saya dapat tunjuk ajar dari otai-otai dalam bidang ni macam Shamsul Ghau-Ghau, Kazar Saisi, Khatijah Tan dan pelakon lain”

“Bukan senang sebenarnya untuk dapat peluang menimba ilmu dari pelakon senior ni. Mereka pun tak lokek bagi tips untuk buat sesuatu benda tu jadi kelakar. Saya banyak belajar dari mereka yang berpengalaman ni,” kata Amar kepada Tonton Extra.

Menurut Amar, tahun ini merupaka tahun keduanya bergelar bapa malah dia mengakui cukup teruja untuk menyambut raya kali ini sebagai keluarga yang sempurna selain turut memberitahu sudah membelikan baju raya anaknya, Taufiq, sebelum bermula puasa lagi. (rtky/s)


Fad Bocey & Isteri Bakal Menimang Anak Kembar, Luah Rasa Syukur

Menerusi kemaskini terbaru di akaun Instagram isteri kepada Fad Bocey, Syeera Rahman mengesahkan yang dirinya kini sedang hamil anak kembar. Fad Bocey sebelum ini ada meluahkan kebimbangan akan isterinya itu yang sering dimasukkan ke hospital sejak hamil.

Syeera Rahman dalam kemaskini tersebut turut meluahkan rasa bersyukur dengan rezeki yang dikurniaakan selain berjanji akan kuatkan diri demi anak kembar yang bakal lahir kelak.

BACA: Gambar Menarik Di Sekitar Majlis Resepsi Fad Bocey & Isteri

“Alhamdulillah after 3 days finally I’m home even I’m not so happy but I am so much happy to see you babies. Yes, TWIN. Syukur dengan rezeki yang Allah bagi serta dugaan yang datang bertimpa timpa. InsyaAllah saya akan kuat untuk awak berdua dekat dalam”

“Tak sabar nak jumpa awak berdua, baik baik dekat dalam,” tulis isteri Fad Bocey yang dibalas ucapan tahniah dari para peminat. (rtky/m)


Tunang Cemburukan Adegan Mesra Shukri Yahya Dalam Drama DILB

Drama yang hangat ditayangkan di slot TV3, Dia Isteri Luar Biasa menjadi bualan hangat di kalangan penonton setia drama-drama melayu tempatan ada yang memuji dan ada juga yang melemparkan kata-kata negatif terhadap drama tersebut.

Terbaru tunang kepada pelakon utama dalam drama itu, Shukri Yahya memberitahu tunangnya cemburu menyaksikan adegan-adegan yang dilakonkannya itu bersama Fathia Latiff. Bagaimana pun setelah dijelaskan tunangnya itu memahami akan kerjaya dirinya sebagai seorang pelakon.

BACA: Ziela Jalil Mohon Maaf Pada Semua Jika Drama Dianggap Maksiat

“Tunang saya cemburu juga tapi dia cemburu disebabkan termakan apa yang orang cakap negatif terhadap drama ini. Sesudah itu apabila diterangkan dia sudah memahami akan kerja dan niat saya ini,” katanya yang ditemui semasa majlis berbuka puasa Syukur Selalu TV3 dan TV9 kelmarin.

Tambahnya lagi, sekiranya berkahwin kelak dia tidak akan meletakkan sebarang syarat kerana sebagai seorang pelakon bakal isterinya perlu tahu akan kerjayanya.

“Saya sudah cakap dengan tunang untuk menjadi seorang pelakon saya rasa tak perlu ada syarat-syarat itu semua dan semestinya ada batas-batas yang tertentu seperti adegan atas katil, ghairah semua itu saya tak buat walaupun saya bujang. Saya tahu itu akan datangkan masalah dan setakat ini tunang saya faham,” ujarnya.

Sementara itu, mengenai komen meminta maaf daripada Ziela Jalil terhadap drama yang dikatakan kurang bermoral ini mendapat sambutan serta sokongan yang baik daripada pelakon-pelakon DILB dan ini termasuklah Shukri Yahya sendiri selaku hero dalam drama tersebut.

“Ziela Jalil buat benda yang betul. Dia banyak bertungkus-lumus untuk cerita ini dan memberikan ruang antara saya dan Fathia untuk lebih mengenali seterusnya mendapat chemistry kerana saya sebetulnya tak pernah berlakon bersama Fathia dan inilah pertama kalinya”

“Dia minta maaf untuk menjernihkan keadaan pada semua orang. Kami ini pelakon dan minta pun jadi seperti itu cuma buat apa yang sepatutnya,” tambahnya lagi. (rtky/h)


Adira Akui Ada Hubungi Elizabeth Tan, Tidak Simpan Dendam

Kisah percintaan yang tak kesampaian antara penyanyi Adira AF dan bekas tunangnya Shahrun Nasrun mendapat perhatian peminat-peminat tempatan. Bagaimanapun Adira enggan mengulas lanjut mengenai punca perpisahan mereka dan menganggap tiada jodoh.

“Kami berkenalan sejak 2 tahun lepas dan secara rasmi kami putus sejak pertengahan April. Dalam hal ini saya tak salahkan sesiapa. Perkara ini pun sudah selesai. Saya masih hormat dan perasaan masih ada tapi tiada jodoh,” katanya yang ditemui semasa majlis berbuka puasa Astro.

Adira juga berkata perkara ini terlalu peribadi untuk dia bercerita kepada umum. Fokusnya ketika ini lebih kepada keluarga dan sekiranya ada jodoh lagi dia tidak serik untuk bercinta.

“Saya pun sudah tidak ambil tahu mengenai kenyataan dari pihak sana kerana ia tidak ada kaitan dengan saya. Tetapi saya akui saya ada menghubungi Elizabeth Tan untuk jelaskan kepada dia, kami putus bukan kerana dia. Saya tidak salahkan dia”

“Terlalu peribadi untuk saya bercerita, jadi biarlah saya dan dia (Shahrun) sahaja yang tahu. Buat masa sekarang saya nak memberikan tumpuan pada karier dan keluarga dahulu. Untuk bercinta kembali tidaklah serik dan kalau ada jodoh adalah,” tambahnya.

Rentetan daripada peristiwa itu Adira memberitahu keluarganya turut terkejut akan tetapi lama-kelamaan sudah memahami akan hal yang sebenarnya.

“Mula-mula mak saya sedih jugalah dan terkejut mengenai perpisahan ini tetapi lama-lama mereka sudah faham. Kami berpisah secara baik dan kedua-duanya bersetuju akan perpisahan ini,” katanya lagi kepada media baru baru ini. (rtky/h)


Emma Maembong Akui Tertekan Selepas Putus Cinta, Semakin Pulih

Mesti ramai akan kata tidak habis habis lagi kisah Emma Maembong & Zizan Razak diperkatakan media, sudah setengah tahun pun berlalu sejak pasangan ini berpisah. Selagi ada peminat mahu membaca, selagi itu kami menulis — salahkan peminat. HAHA!

Dalam temubual bersama mStar Online baru baru ini, Emma Maembong mengakui perpisahan dengan Zizan Razak pada Januari lalu memberi kesan mendalam pada dirinya sehingga beliau mengambil masa lebih sebulan untuk memulihkan diri sendiri dari tragedi tersebut.

“Siapa yang tidak terkesan apabila kita dan pasangan rancang untuk kahwin tetapi hubungan tidak menjadi. Saya bukannya robot. Apa-apapun bagi saya ini adalah kitaran hidup”

“Di mana sesuatu yang kita sayang di dunia ini tidak akan kekal. Malah ibu dan ayah kita juga satu hari nanti akan meninggalkan kita,” ujarnya.

Emma Maembong yang kini dikaitkan bercinta dengan Kamal Adli turut berterima kasih kepada pengarah Michael Ang yang tidak henti henti memberikan tawaran berlakon kepadanya supaya beliau sibuk dengan kerja dan melupakan apa yang telah berlaku. (rtky/m)


Keluara Tidak Halang Elfira Loy Kahwin Awal

Seringkali diasak dengan soalan mengenai kekasih hati dan juga ciri lelaki pilihan selain Baim Wong, Elfira Loy sendiri mengakui dia memandang tinggi lelaki yang mampu berfikir dengan matang.

“Saya suka tengok seseorang dari segi dia berfikir. Saya menyukai lelaki yang matang. Sama ada dia berumur 18 tahun, walaupun muda dua tahun daripada saya, ia tetap OK,” kata pelakon ini kepada Malaysiakini.

Tambah Elfira, dia tidak selesa meletakkan syarat khas dalam percintaan selain tidak mahu mendorong lelaki yang bakal mengisi hatinya sekadar mengikut kemahuannya semata-mata.

“Saya tidak boleh letak kriteria itu kerana saya tidak mahu individu berkenaan cuba menjadi apa yang saya mahu. Biarlah saya seorang saja tahu sama ada dia orangnya atau tidak. Tetapi apa yang penting, tentulah kita mahu cari keserasian,” katanya.

“Kalau hati sudah benar-benar suka, saya akan teruskan. Saya sudah lama bekerja untuk keluarga dan tidak menjadi masalah jika saya ingin membina keluarga sendiri. Jodoh akan datang bila kita sudah bersedia,” katanya. (rtky/s)


Gaya Para Selebriti Di Majlis Berbuka Puasa & Pra Tonton Program Raya Astro

Semalam telah berlangsung satu majlis berbuka puasa dan tayangan pra tonton untuk program Aidilfitri anjuran pihak Astro dan seperti biasa, ianya dimeriahkan dengan kehadiran para selebriti tempatan yang tampil dengan gaya tersendiri.

Antara mereka yang hadir termasuklah Zul Ariffin, Ayda Jebat, Fasha Sandha, Adira AF, Yana Samsudin, Kamal Adli, Emma Maembong dan ramai lagi. Majlis penuh meriah tersebut mengambil tempat di Hotel Majestic, Kuala Lumpur.

Berikut beberapa keping gambar yang sempat kami rakamkan buat tatapan anda yang mahu melihat gaya terkini selebriti kesayangan. Kami suka tengok pasangan Yana Samsudin dan Fadzil Zahari, masih nampak seri pengantin baru, heh. Enjoice! (rtky/m)


Tasha Shilla Kini Sudah Berhijab Penuh?

Melihatkan kepada gambar-gambar terbaru di akaun Instagram milik Tasha Shilla, nampaknya pelakon ini sudah mula mengenakan hijab sepenuhnya. Bagaimanapun jika dilihat kepada caption gambar, rata-rata adalah Tasha mempromosikan hijab tersebut.

Apa yang menarik, ratusan komen sokongan dan juga galakan daripada peminat Tasha betul-betul mahukan selebriti kesayangan mereka berubah ke arah mengenakan hijab sepenuhnya. Malah ada juga di antara mereka mendoakan apa yang dilakukan Tasha ketika ini akan diteruskan walaupun setelah habis Ramadan.

Semoga apa yang dilakukan oleh Tasha ketika ini akan sentiasa mendapat sokongan bukan sahaja daripada keluarga malah daripada peminat setianya juga. Semoga apa yang didoakan Tasha ketika bulan ini dimakbulkan serta dipermudahkan urusan. (rtky/s)


Ziela Jalil Terima Komen Penonton Drama Daripada Sudut Positif

Ziela Jalil selaku penerbit drama Dia Isteri Luar Biasa memohon maaf kepada mana-mana pihak yang kurang senang dengan adegan dalam drama terbitannya yang dianggap sebagai maksiat dan terpesong daripada ajaran agama Islam.

“Apabila bercakap tentang hukum hakam Islam, saya tidak mengiakan benda yang salah dan tidak menghalalkan cara. Kalau nak ikutkan, banyak benda yang kita tidak boleh buat dalam drama. Bukan senang… Sebagai contoh, saya seorang ibu seronok melihat kepulangan anak lelakinya”

“Kalau seronok, takkan nak berdiri dan tunjuk mimik rasa gembira sahaja. Mesti kena peluk sebagai tanda sayang dan rindu. Bagaimanapun segala kritikan yang diberi saya terima dengan fikiran terbuka dan akan lebih berhati-hati menghasilkan drama pada masa akan datang,” katanya kepada mStar Online.

Tambah Ziela Jalil, dia memandang positif setiap komen yang diterima namun menyifatkan drama-drama penerbitannya itu masih lagi ada unsur-unsur teladan yang boleh diambil contoh selain menyatakan golongan penerbit sepertinya tidak patut dipersalahkan sekiranya ada kanak-kanak rosak akhlak.

“Tidak patut rasanya drama ini dipersalahkan jika akhlak anak-anak itu tidak baik. Bukan Dia Isteri Luar Biasa sahaja, tetapi juga drama-drama lain. Saya percaya pembentukan akhlak anak-anak bermula daripada cara didikan ibu bapa itu sendiri,” jelasnya. (rtky/s)


Arnold Schwarzenegger Tunai Janji Kembali Dengan Terminator Genisys

“I’ll be back” mungkin ayat paling diingati oleh para peminat siri filem popular Terminator dan kali terakhir muncul di pawagam pada tahun 2009, Arnold Schwarzenegger menunaikan janji untuk kembali menghiburkan semua dengan aksi yang lebih padat menerusi Terminator Genisys.

Terminator Genisys yang akan membuka tayangan di Malaysia 2 Julai 2015 ini mengisahkan John Connor (lakonan Jason Clarke) yang merupakan ketua kepada pihak perintang manusia (human resistance) mengahntar Sgt. Kyle Reese (Jai Courtney) kembali ke tahun 1984 untuk melindungi Sarah Connor (Emilia Clarke) dan seterusnya menyelamatkan masa hadapan.

Tetapi, satu peristiwa telah berlaku menyebabkan kecelaruan salur masa. Kini, Sgt. Kyle Reese berada di masa lampau yang baru dan tidak dikenali menyebabkan beliau terpaksa berhadapan dengan musuh baru termasuklah Guardian (Arnold Schwarzenegger) — ini menjadi satu misi baru untuk beliau untuk mengubah masa hadapan dunia.

Mampukah mereka mengubah masa hadapan demi kelangsungan hidup spesies manusia? Haruslah kita semua ke pawagam untuk mengaksikan Terminator Genisys yang pastinya akan dipenuhi dengan aksi hebat Arnold Schwarzenegger di samping pelakon lain.

Bercakap kepada media baru baru ini, Arnold Schwarzenegger mengakui beliau berusaha keras untuk mengekalkan tubuh badannya seperti dalam filem pertama yang terbit pada tahun 1984 lalu walaupun sedar wajahnya kini sudah berubah banyak demi peminat.

Khabarnya juga, filem Terminator Genisys ini bakal menjadi filem pertama dalam siri trilogi Terminator yang baru dan pastinya kita semua akan dapat melihat lebih banyak kelibat dan aksi Arnold Schwarzenegger selepas ini.

Dan jika anda peminat tegar Terminator, kini anda boleh memuatnaik gambar anda disamping Arnold Schwarzenegger menerusi aplikasi web khas yang dibangunkan oleh United International Pictures (UIP) Malaysia untuk anda semua di terminatorgenisys.uip.com.my.

Tengok beberapa keping poster yang telah kami masukkan muka kami sendiri, not bad ‘kan?

Boleh bagi cemburu kawan kawan bila wajah anda jadi wajah Terminator baru, heh. Jangan lupa temujanji anda semua untuk menonton filem Terminator Genisys di pawagam seluruh Malaysia bermula pada 2 Julai 2015 ini. Jom!

p/s: Mereka di KyoPropaganda telah tampil dengan satu parodi khas untuk trailer filem Terminator Genisys. Terminator jual mercun sempena raya, serius kelakar weh!


Aliff Aziz Akui Banyak Berubah Untuk Bakal Tunang, Keluarga Sudah Terima

“Insha Allah kalau ada jodoh bulan Disember ini bertunang dan akan bernikah pada tahun depan. Sudah ada tarikh tetapi perancangan ini dibuat oleh ibubapa kedua-dua belah pihak dan saya perlu hormati apa yang mereka telah uruskan,” itulah pendedahan yang dilakukan oleh penyanyi yang sering dihimpit kontroversi, Aliff Aziz yang bakal bertunang Disember ini.

Dalam pada itu Aliff Aziz memberitahu dia memilih Bella sebagai bakal isterinya kerana memiliki ciri-ciri wanita yang dikehendakinya serta keluarga Bella yang boleh menerimanya seadanya walaupun sebelum ini Ibu Bella pernah melarang mereka untuk berkawan.

“Aliff rasa sebab sudah banyak cerita cinta putus Aliff, jadi kali ini bila sudah berumur 24 tahun sama-sama Aliff nak naikkan kerjaya Aliff dengan orang-orang yang betul mahukan Aliff. Mula-mula memang teruk jugalah dengan tohmahan orang”

“Bila berkawan dulu mama dia tak suka macam ialah siapa yang nak anak dia berkawan dengan seorang yang penuh dengan cerita bukan-bukan tapi lama kelamaan dia banyak memberi Aliff sokongan dan dorongan untuk berubah apa yang patut. Alhamdulillah sekarang ini keluarga dia sudah boleh menerima Aliff,” tambahnya.

Bagi Bella pula selaku kekasih Aliff dia menjelaskan bahawa Aliff Aziz berbeza seperti apa yang dikatakan oleh orang ramai.

“Dia sangat menghormati Bella dan tak pernah cakap kasar serta berbeza dengan apa yang orang cakap. Bagi Bella benda lepas kita tak boleh nak patah balik dan biarlah berlaku. Bella harap kerjaya dia naik balik macam dulu,” katanya penuh gembira.

Bagaimanapun Aliff Aziz berkata dia berjanji untuk tidak mengulangi kesalahan-kesalahannya yang lepas dan berharap agar menjadi lebih baik daripada sebelum ini.

“Aliff janji tak ulangi benda-benda besar seperti dulu dan berharap dapat menghindarkan perkara-perkara lepas,” tambahnya lagi. (rtky/h)


Che Ta Terpaksa Sewa Kondo Khas Untuk Simpan Baju

Rozita Che Wan atau Che Ta memberitahu dia terpaksa menyewa sebuah kondomium untuk menempatkan koleksi pakaiannya yang terlalu banyak. Malah, anaknya, Aaisyah Dhia Rana juga turut mempunyai koleksi baju yang banyak dan sehingga kini sudah pun mencecah empat buah almari.

“Saya terpaksa sewa sebuah kondo lain untuk tempatkan baju-baju kami sekeluarga memandangkan tiada ruang untuk menyimpan koleksi pakaian yang ada. Maklumlah saya sudah berada di dalam industri hiburan agak lama”

“Bukan tidak mahu menjual atau lelong baju-baju itu tetapi agak susah sebab ada peminat yang pernah beli beritahu saiz baju terlalu kecil. Kondo yang saya sewa itu terletak dekat sahaja dengan rumah saya. Hanya beberapa kilometer,” katanya kepada Tonton Extra.

Selain itu, Che Ta juga memberitahu bahawa Aaisyah yang kini berusia lapan bulan juga mempunyai koleksi pakaian yang cukup banyak.

“Baju Aaisyah sahaja sudah memerlukan empat pintu almari untuk menyimpannya. Apa tidaknya, selain saya dan Zain yang belikan baju-baju Aaisyah, dia juga dapat banyak tajaan daripada pelbagai jenama pakaian. Tidak cukup dengan itu, peminat-peminat juga ramai yang hantarkan hadiah. Sebab terlalu banyak, ada baju yang tidak sempat diulang pakai. Pakai sekali sahaja,” jelas Che Ta. (rtky/s)


Kekasih Faham Kerjaya Shah Iskandar Sebagai Selebriti

Ketika masih hangat lagi cerita mengenai Fida Ibrahim yang dikatakan rapat dengan Shah Iskandar, baru-baru ini pelakon ini telah tampil membuat pengakuan bahawa dirinya sedang bercinta dengan pilihan hatinya sendiri yang sudah terjalin sejak dua tahun dahulu.

“Alhamdulillah, hubungan kami berjalan lancar dan masing-masing selesa dengan apa yang dilalui. Insya-Allah, kami dalam perancangan untuk ke fasa seterusnya iaitu berkahwin. Sepanjang dua tahun bercinta, baru kali ini kami membicarakan hal terbabit”

“Dalam kalangan ahli keluarga, semua sudah tahu niat kami cuma belum dibawa berbincang secara serius. Berkahwin bukan perkara sembarangan. Jadi, banyak hal perlu diambil berat. Tidak sekadar bercakap, sebaliknya setiap yang dirancang itu perlu dilaksanakan sebaiknya”

“Malah, selepas berkahwin ia menjadi satu tanggungjawab lain pula. Sebab itu, saya mengambil masa yang agak lama untuk bersedia ke arah ini. Orang kata, cabaran selepas berkahwin itu lebih hebat,” katanya.

Menurut Shah, kekasihnya itu sangat memahami keadaan dirinya yang berada di dalam industri hiburan. Selain itu, Shah Iskandar turut menyatakan bahawa wang bukanlah menjadi penghalang untuk mereka berkahwin sebaliknya mereka berdua sendiri sentiasa sibuk dengan kerjaya ketika ini. (rtky/s)


Azwan Hj. Ali Minta Maaf Selepas Digertak Abdul Rani Kulup Abdullah

Rakyat Malaysia sejak hujung minggu lalu sibuk memperkatakan tentang isu Azwan Hj Ali yang melatah di Twitter terhadap seorang peminat kerana tersalah faham akan satu nama restoran dan sikapnya itu menjadi bualan ramai kerana beliau masih terus ego tidak mengaku salah.

Namun, semalam tindakan beliau di akaun Instagram mengejutkan ramai pihak apabila Azwan Ali tampil memohon maaf kepada semua atas perlakuan biadap beliau selepas menerima amaran dari Presiden Pertubuhan Martabat Jalinan Muhibbah Malaysia (MJMM), Abdul Rani Kulup Abdullah.

Abdul Rani Kulup terdahulu memberikan amaran kepada Azwan Hj. Ali untuk meminta maaf secara terbuka dalam tempoh seminggu atau beliau akan membuat laporan kepada polis terhadap kelantangannya menghina orang Melayu.

“Bila Ayah cabar Azwan Ali? Tak jadi masalah. Bersaksikan lebih 82,500 followers (pengikut), saya Azwan Ali meminta maaf jika ada pihak yang terus tersingggung! Azwan Ali seorang yang hormat orang tua seperti ayah”

“Tidak ada masalah langsung (walau sebesar hama) dan harap bersifat terbuka. Hentikan isu yang telah diperbesarkan oleh pihak ketiga yang tidak bertanggungjawab,” tulis Azwan Ali semalam.

Azwan Hj. Ali semalam turut menerima teguran Mufti Perak, Tan Sri Dr Harussani Zakaria yang menyifatkan tindakan selebriti sebagai salah satu tanda golongan fasik.

“Bak kata Ayah, ini hari baik, bulan baik. Kepada semua Melayu khasnya si batu api, tolong muhasabah! Azwan Ali tidak gentar untuk berdepan dengan apa juga kebenaran. Baca terima maaf Azwan Ali dan stop all the nonsense!” tulisnya lagi. (rtky/m)


Yusry KRU & Lisa Surihani Faham Perasaan Pasangan Yang Belum Timang Anak

Bakal menyambut kelahiran bayi pertama mereka selepas Aidilfitri nanti, Yusry KRU dan juga Lisa Surihani mempunyai jawapan sendiri mengapa mereka tidak mahu terlalu teruja untuk menyambut cahaya mata mereka.

“Salah satu sebab mengapa berita mengenai kandungan anak pertama ini tidak kecoh ialah kerana kami sudah mencuba selama tiga tahun. Sepanjang tiga tahun itu, bila tengok orang lain gembira dengan berita kandungan mereka dan tunjuk baby bump membuatkan kami rasa terkilan”

“Sama ada artis atau bukan artis, saya tahu ada ramai lagi pasangan yang belum dikurniakan anak dan masih mencuba. Saya faham perasaan mereka ini. Bukan kecewa, cuma rasa terkilan. Itu yang kami tidak mahu berita ini kecoh,” katanya kepada Utusan Malaysia.

Selain itu, menurut pasangan yang turut merahsiakan jantina cahaya mata pertama mereka ini, mereka telah berbincang bahawa anak mereka nanti akan dibesarkan seperti kanak-kanak lain dan tidak terus popular selain terus diperkenalkan dengan lensa kamera ketika baru sahaja lahir.

“Saya hendak anak saya membesar seperti saya dan Lisa dahulu. Kalau boleh tidak mahulah baru-baru lahir kamera sudah di depan muka. Bukan hendak menyimpan hak eksklusif anak saya apatah lagi hendak terlalu menonjolkan anak kami kepada umum”

“Tetapi, kalau ada orang jumpa anak kami semasa kami bercuti atau membeli-belah, saya tiada masalah jika ada orang ambil gambar kami bersama anak-anak. Perkara itu normal sebab kami artis tetapi bukan menonjolkan dia sebagai artis, itu maksud saya,” jelasnya. (rtky/s)


Maki Peminat, Mufti Perak Tegur Azwan Ali

Menurut Mufti Perak, Tan Sri Dr Harussani Zakaria berkata, apa yang dipaparkan Azwan Ali di akaun Twitternya juga menunjukkan ciri-ciri golongan fasik. Ini berikutan sikap biadab pengacara popular tersebut yang mencetuskan kontroversi kerana tweetnya tidak menggambarkan teladan dan sifat seorang Muslim sebenar.

“Sikap dia bukan sikap Muslim yang berpuasa. Bulan puasa begini kita hendak lahirkan orang yang bertakwa. Jadi apa yang dia lakukan itu menggambarkan sifat fasik. Dia seperti tidak menghormati bulan Ramadan. Apa yang dia cakap bukan macam orang berpuasa”

“Tuduh menuduh dan memaki orang lain bukan sifat Muslim. Dia bukan sahaja menuduh malah kenyataannya penuh dengan prasangka buruk,” katanya kepada Astro Awani.

Dr Harussani mengulas kontroversi Azwan yang tersalah tafsir komen seorang pengikutnya di Twitter. Catatan awalnya bertanya restoran terbaik untuk berbuka puasa sekali gus mendapat reaksi pengikutnya yang mencadangkan restoran ‘Me’nate’.

Azwan yang tersalah anggap jawapan itu terus mengherdik pengikutnya yang bernama NurAziraWA dengan kata cacian selan dianggap sesuatu yang kelakar dan memalukan oleh pengguna sosial lain.

Sementara itu kata Dr Harussani, Azwan juga diminta menghayati surah al-Hujurat yang jelas meminta orang-orang yang beriman untuk menjauhi sifat banyak prasangka buruk kepada orang lain.

“Ayat di dalam surah itu jelas meminta orang-orang yang beriman supaya tidak mencari-cari kesalahan dan keaiban orang selain tidak mengumpat,” ujarnya. (rtky/s)


Mengaku Ambil Dadah, Mamat (Exist) Didenda RM4,000

Bekas penyanyi kumpulan Exist iaitu Mohd Ali Kamarudin, 37, atau Mamat mengaku bersalah atas tuduhan mengambil dadah pada Mac lalu selain turut dikenakan denda sebanyak RM4,000 atau enam bulan penjara jika gagal membayar denda.

Majistret Noor Farah Hazwani Osman pada Selasa turut memerintahkan penyanyi yang popular dengan lagu Untukmu Ibu itu berada dalam pengawasan polis selama tiga tahun.

Mengikut pertuduhan, Mamat didakwa menggunakan dadah jenis Methamphetamine di Bahagian Siasatan Jenayah Narkotik, Ibu Pejabat Polis Daerah (IPD) Ampang di sini pada pukul 11 malam 26 Mac lalu.

Penyanyi itu didakwa melakukan kesalahan mengikut Seksyen 15(1)(a) Akta Dadah Berbahaya 1952 yang boleh dihukum di bawah Seksyen 15 akta sama.

Dalam pertandingan Gegar Vaganza siaran Astro Ria pada Januari lalu, Mamat mendapat tempat ketiga yang melayakan dia menerima wang tunai RM15,000. Dia juga memperoleh wang tunai RM5,000 kerana memenangi persembahan terbaik dalam pertandingan itu.


Roslan Shah Ulang Alik Demi Jaga Ibu

Demi kasih terhadap ibu, Roslah Shah sanggup berulang alik dari Kuala Lumpur ke Singapura setiap minggu semata-mata mahu menjaga wanita yang bergelar ibu tersebut, lebih-lebih lagi ibunya itu.

“Sejak ibu sakit kami adik-beradik bergilir-gilir menjaganya di sana. Dulu ada juga saya bercadang mahu mengambil pembantu rumah menjaga dia tetapi apabila difikirkan semula, untuk apa? Kami adik-beradik masih ada lagi kudrat untuk menguruskan makan pakai ibu”

“Dan sudah tentu ini masa yang paling sesuai untuk membalas budinya. Dulu masa kecil dia mandikan saya, sekarang saya pula yang mandikan dia dan pakaikan lampin pakai buang setiap kali pulang ke sana.
“Lepas mandi biasanya saya akan suap ibu makan dan berbual dengannya”

“Itu sahaja yang mampu saya lakukan selagi ada hayat,” jelas Roslan yang turut berniaga di bazar Ramadan ketika bulan mulia ini kepada Utusan Malaysia.

Selain itu, walaupun dia harus mengeluarkan belanja besar untuk berulang alik, namun dia tidak mahu menjadikan perkara tersebut sebagai masalah kepadanya.

“Ini juga salah satu kegembiraan buat saya. Apabila kita berhabis wang ringgit untuk menjaga orang tua, insya-Allah rezeki lain akan datang. Rezeki Allah luas dan hanya kita sahaja perlu berusaha,” tambahnya. (rtky/s)


Marsha Sendiri Tidak Mahu Bermadu, Elak Bercinta Dengan Suami Orang

Selain turut berpuasa bersama rakan-rakan beragama Islam yang lain bagi menghormati bulan mulia ini, Marsha Milan Londoh dalam masa yang sama menyatakan bahawa percintaannya ketika ini bukanlah bersama suami orang lain.

“Dia bukan duda atau suami orang. Sebelum berkawan, saya menyiasat latar belakangnya dan memang sah dia bukan suami orang. Kalau boleh, saya tidak menjalin hubungan dengan suami orang. Ini kerana jika saya dalam situasi ieteri lelaki terbabit, saya juga tidak suka bermadu”

“Saya tidak mahu kacau mana-mana pasangan,” jelas Marsha kepada Harian Metro. Kekasih Marsha juga dalam masa yang sama ialah seorang yang beragama Islam.

“Kami sudah dua tahun bercinta tapi belum memikirkan soal itu (kahwin). Keluarganya merestui hubungan kami. Bukan apa, sebelum berkahwin banyak hal perlu dipertimbangkan terutama soal kerjaya saya,” kata Marsha selain menyatakan tidak menolak jika sudah ditakdirkan. (rtky/s)


Uqasha Senrose Terkejut, Terharu Dengan Pengakuan Syafiq Kyle

Baru baru ini menerusi media, Syafiq Kyle menjelaskan status beliau bersama Uqasha Senrose selepas ada khabar angin mengatakan mereka kini sudah berpisah selepas sudah jarang dilihat bersama. Penjelasan pelakon itu turut mengesahkan status yang mereka kini sedang bercinta.

Uqasha Senrose menerusi laporan Malaysian Digest hari ini mengakui terkejut dan terharu dengan pengakuan teman lelakinya itu sedangkan sepanjang perkenalan beliau mengetahui Syafiq Kyle bukan seorang yang suka hebahkan kisah peribadi lagi lagi kisah cinta.

BACA: Masih Bercinta, Syafiq Kyle Sudah Mula Kumpul Aset Sebelum Kahwin

“Apa yang saya kenal dia, dia memang susah nak berkongsi tentang hal peribadi sebab itu saya terkejut apabila dia buat kenyataan begitu. Kami pun sudah lama tidak berjumpa dan meluang masa bersama sebab masing-masing sibuk dengan penggambaran”

“Zaman sekarang ada macam-macam cara dan teknologi untuk kita berhubung. Saya terbaca kenyataannya itu di Twitter. Masa saya baca tu, saya hanya tersenyum saja dan terharu. Kalau dia dah mengaku macam tu, saya rasa tak perlu saya nak komen apa-apa,” ujarnya.

Uqasha Senrose menambah yang beliau bukan sengaja mahu sembunyikan status hubungan dengan Syafiq Kyle tetapi lebih kepada menjaga adab sebagai seorang perempuan dari menjaja kisah peribadi dan dituduh gatal.

“Sebagai perempuan, tak manis pula kalau kita yang bercerita, nanti nampak macam kita lebih-lebih pula. Tak mahu nanti orang nampak macam kita yang gatal. Jadi, saya kena jaga maruah saya,” tambahnya lagi. (rtky/m)


Yazer Akui Silap Muat Naik Selfie Atas Katil

Awal bulan lepas, pasangan bekas peserta Akademi Fanatsia 3 (AF3) Yazer & Ekin terima perhatian ramai selepas mereka memuatnaik sekeping gambar mereka bersama di atas katil dan berhujan kritikan hadir lebih lebih lagi apabila mereka seakan tidak berbaju dalam gambar tersebut.

Bercakap kepada mStar Online hari ini, Yazer mengakui tindakan mereka itu satu kesilapan besar walaupun niat asal hanyalah untuk memberitahu yang mereka berdua sudah berada di kampung halaman iaitu Kampung Bebuloh Laut, Labuan.

BACA: Peminat Tegur Tindakan Yazer & Ekin AF3 Bergambar Atas Katil

“Jujurnya kami tidak sangka foto tersebut akan menimbulkan isu di kalangan netizen. Apabila ia menjadi viral, ia membuatkan saya gelisah. Saya belajar dari kesilapan iaitu walaupun kami suami-isteri, apabila timbulnya isu seperti ini, ia agak sensitif di kalangan masyarakat,” ujarnya.

Yazer turut menambah yang mereka kini lebih berhati hati dalam memuatnaik gambar ke akaun sosial mereka dan akan berusaha untuk terlibat dengan kontroversi lagi selepas ini.

“Dari dulu lagi saya cuba elak daripada terjerumus dengan kontroversi. Saya mahu orang melihat kerjaya saya yang berkembang. Tetapi sebaliknya pula berlaku.Apa-apapun kami akan lebih berhati-hati selepas ini,” tambahnya lagi. (rtky/m)


Luahkan Pandangan, Peminat Sifatkan Dia Isteri Luar Biasa Drama Maksiat

Nampaknya drama bersiri Dia Isteri Luar Biasa (DILB) betul-betul memberikan impak kepada industri drama tanah air kerana sentiasa mendapat perhatian daripada masyarakat Malaysia yang prihatin sangat-sangat pada drama.

Jika sebelum ini drama DILB ini dikatakan sebagai tidak bermoral, nampaknya ada luahan penonton yang menyifatkan drama ini sebagai drama maksiat. Malah luahan hati daripada penonton tersebut di Facebook turut menerima sokongan ramai.

Kami pecahkan surat terbuka dan juga luahan hati penonton tersebut (panjang juga) kepada tiga bahagian. Anda boleh baca dengan sabar melalui galeri gambar di bawah. Jadi, apa pandangan anda terhadap drama ini? (rtky/s)


Ummi Nazeera Habiskan Bulan Ramadan Bersama Keluarga

Mungkin belajar daripada pengalaman, pelakon Ummi Nazeera menganggap fasa percintaan selepas kahwin adalah lebih manis dan indah selain menyifatkan percintaan sebelum kahwin adalah sesuatu yang membuang masa dan sebolehnya dia enggan mengharungi proses berkenaan.

“Jujur saya katakan, bercinta itu buang masa kerana kita belum tahu apa pengakhiran kepada hubungan tersebut dan saya sendiri sebolehnya tidak mahu melalui fasa itu dan lebih baik bercinta selepas kahwin”

“Saya lebih selesa menganggap hubungan yang terjalin itu sebagai persahabatan,” jelasnya sambil menyatakan bahawa selagi dia tidak berkahwin, dia masih solo dan bukan kepunyaan mana-mana lelaki selain memberitahu akan kembali menyambung pelajaran di universiti tempatan jika tiada halangan.

Sementara itu, menurut Ummi, Ramadan tahun ini disambut sederhana dan dia memilih untuk meluangkan lebih banyak masa bersama keluarga. Malah Ummi turut menyatakan bahawa pada bulan Ramadan ini, dia berpeluang memperbaiki diri dan memperbanyakkan amal ibadah kepada-Nya. (rtky/s)


Kesihatan Black Hanafiah Semakin Pulih

Mengakui terkejut apabila doktor mengesyaki dia menghidap sakit jantung ketika menjalani pemeriksaan perubatan beberapa minggu lepas, Black Hanafiah tidak menjangkakan langsung bahawa perkara tersebut menyerangnya.

“Kejadian berlaku tiga minggu lepas sewaktu saya dan isteri sedang mencari lokasi untuk mengadakan majlis cukur jambul anak saya. Ketika naik tangga di Dewan N’dah Mahligai, badan saya tiba-tiba rasa letih dan jantung berdegup laju sangat”

“Saya kemudian rasa pening dan nak muntah sehingga isteri menyuruh saya duduk dan baring dulu. Selepas itu, kami terus pergi ke klinik untuk menjalani pemeriksaan dan ketika di sana, doktor melakukan ECG (electrocardiogram) ke atas saya,” katanya kepada Tonton Extra.

Menurut penyanyi ini, dia ditahan selama satu malam bagi mendapatkan pemerikasaan lanjut dan bersyukur apabila doktor mengesahkan dirinya tidak mempunyai sebarang masalah dan keadaannya kini pun sedah beransur pulih.

“Pada waktu itu, saya hanya fikirkan anak, isteri dan juga keluarga. Semasa dukung Khaleef, saya sampai memohon kepada Allah supaya jangan ambil nyawa saya lagi sebab saya nak tengok anak saya membesar dulu. Ketika berada di hospital, saya ditahan satu malam untuk doktor membuat pemeriksaan lanjut”

“Alhamdulillah, selepas pemeriksaan dibuat, doktor mengesahkan jantung saya tidak ada masalah dan keadaan saya sekarang sudah semakin baik,” ujar Black. (rtky/s)


Neelofa, Rizalman Gaduh Kerana Hashtag Peniaga Di Instagram?

Pereka fesyen terkenal, Rizalman baru baru ini telah menegur perbuataan peniaga di Instagram yang menggunakan #RizalmanForZalora untuk mempromosikan tudung keluaran Neelofa selain menganggap perbuatan tersebut seperti tidak beretika dan beradab.

Secara teknikalnya pun, ini bukanlah salah Neelofa sendiri namun satu komen yang ditinggalkan selebriti di Instagram telah menimbulkan tanda tanya di kalangan peminat akan sikap professional Neelofa berhadapan dengan situasi seperti ini.

“Sampai bila bila pun jangan senang melatah dan jadi orang yang berpengaruh tetapi pemikiran sangat cetek. kesian bila fikirkan, dah berusia tapi hati makin buruk,” tulis Neelofa di ruangan komen akaun Instagram seorang pereka fesyen, Fizi Woo.

Komen itu dipercayai ditujukan buat Rizalman atas tindakan beliau menyelar agen tudung Naelofar yang menggunakan hashtag rasmi jenamanya di Instagram. Rizalman bagaimana pun telah memadam gambar komen yang dikongsi di Instagram beliau baru baru ini.

Elok rasanya mereka berdua ini berhubung sesama mereka dari terus meninggalkan komen di ruangan sosial media yang akan lebih keruhkan keadaan. Kita pun sudah mahu beraya tidak lama lagi, perlu bermaafan kalau ada terlanjur kata ‘kan? (rtky/m)


Linda Rafar Jadi Penceramah Kerana Anak

Pada 5 Julai tahun lalu, anak lelaki Linda Rafar, Rezaimen Keiflin (Memen) telah pun selamat kembali menghadap Tuhan akibat kanser perut. Mahu berkongsi tentang perkara tersebut dengan orang ramai, kini Linda Rafar aktif memberi ceramah berkaitan dengan kanser.

“Saya banyak berkongsi mengenai penyakit kanser dan bagaimana saya lalui dugaan ini dari awal hinggalah Memen menghembuskan nafas terakhir. Saya sedar bukan saya sahaja pernah melalui dugaan seperti ini, orang lain pun pasti ada menerima nasib yang sama”

“Niat saya (sebagai penceramah) hanya sekadar berkongsi dan meluah rasa. Tapi syukur ALhamdulillah, penerimaan mereka yang hadir untuk mendengar dan menyaksikan perkongsian saya diterima. Itu sudah membautkan saya berbesar hati”

“Walaupun pemergian Memen sudah berbulan-bulan tapi saya saya melihat perkongsian ini sebagai memanjangkan kekuatan untuk semua ibu yang pernah berdepan perkara sama seperti saya,” jelasnya kepada BH Plus.

Selain itu, Linda juga ada mengeluarkan buku bertajuk Menunggu Di Pintu Syurga yang menceritakan mengenai pengalaman bersama arwah Memen sebelum ini. Buat Linda, semoga anda kuat menghadapi dugaan yang mendatang. (rtky/s)


Salih Yaacob Bakal Timang Anak Ke-13

Pelakon, pelawak dan juga penyampai radio, Salih Yaacob, bakal dikurniakan anak ke-13 hasil perkongsian hidupnya dengan isteri keempat, Samihah Syeikh Amy atau Emi yang berusia 28 tahun dan akan melahirkan anak pada bila-bila masa minggu ini.

Salih memilih Emi sebagai isteri keempatnya pada 2011. Tiga isterinya sebelum ini iaitu Norlizah Mamat, 50, Norraha Hamat, 46, Norfara Wahida Sulaiman, 36, juga merestui perkahwinan ini. Malah Salih juga sering menjadi lelaki contoh bagi mereka yang ingin hidup berpoligami.

Selain bakal memperoleh anak ke-13, Salih turut mempunyai enam cucu termasuk seorang cucu perempuan bernama Qaireena Ariana yang dilahirkan dua minggu lalu. (rtky/s)


Lana Nodin Sambut Aidilfitri Di Los Angeles

Pelakon Lana Nodin terpaksa meninggalkan keluarga dan tanah air demi mengikut suami, David McKienzie, atlet sukan bola tampar yang pulang untuk sesi pemilihan mewakili negaranya dalam acara bola tampar pantai pada Sukan Olimpik Rio 2016.

BACA: Lana Nodin Terkejut Suami Beri Cincin RM100,000 & BMW Sport

“Cuaca di Los Angeles agak kering, jadi sedikit sebanyak mempengaruhi keadaan dan situasi mereka yang berpuasa. Sudah beberapa hari ini saya cuba membiasakan diri, begitu juga dengan Daud”

“Cuma dalam situasi sekarang, saya sangat kasihankan Daud kerana terpaksa mengikuti beberapa siri pertandingan bola tampar pantai yang dianjurkan bagi membolehkan dia layak mewakili AS. Walau susah sekali pun, saya cuba memujuk Daud untuk bertahan,” katanya ketika dihubungi, baru-baru ini.

Selain mengakui turut berasa sedih apabila meninggalkan keluarga, lebih-lebih lagi pada bulan Ramadan dan bakal menyambut Syawal di sana tidak lama lagi, Lana faham apa pun yang dilakukannya ketika ini adalah demi kebaikan bersama.

“Dulu hidup bujang bolehlah ikut apa kata saya tetapi sekarang saya sudah menjadi isteri orang dan tempat seorang isteri adalah di sisi suami. Begitupun, rasa sedih dan terkilan itu sedikit terubat apabila saya bersama suami sempat berbuka puasa bersama keluarga pada hari pertama Ramadan,” katanya. (rtky/s)


Adam Corrie Kongsi Kisah Sukar Isteri Tunai Umrah Selepas Jalani Pembedahan

Terkesan juga hati kami apabila membaca perkongsian terbaru Adam Corrie atau nama penuhnya Adam Corrie Lee Abdullah menerusi akaun Facebook beliau baru baru ini. Beliau dan isteri tetap pergi menunaikan umrah walaupun sedang diuji Tuhan.

Menurut Adam Corrie enam hari sebelum mereka bertolak menunaikan umrah isterinya, Fazema Mohd Fuad telah dimasukkan ke hospital untuk pembedahan di bahagian perutnya kerana hamil di luar rahim dan hanya keluar hospital tiga hari sebelum pergi.

“Dalam keadaan yang tidak sihat dan sedih kerana kehilangan zuriat yang telah ditunggu hampir 7 tahun tetapi oleh kerana rasa tanggungjawab kendalikan program umrah Kembara Iman Saudara Baru, bidadari saya pergi juga umrah bersama dan gembira kerana masih dijemput oleh Allah untuk menjadi tetamu di Tanah Suci”

“Hari pertama sampai di Mekah saya bantu Bidadari saya pakai wheel chair tunaikan umrah kerana tak boleh berdiri dan berjalan lagi,” tulis Adam Corrie.

Pelakon ini turut kongsikan pengalaman bagaimana isterinya terpaksa mendaki Bukit Nur (Jabal Nur) dalam keadaan bertongkat selepas niat mahu menunggu dalam bas tidak kesampaian.

“Mungkin Allah nak kita daki juga walaupun dalam keadaan tidak sihat. Isteri Rasulullah S.A.W , Siti Khadijah dulu berulang alik daki Jabal Nur hantar makanan ketika sedang hamil 8 bulan. Okay je alhamdulillah,” ujar isteri Adam Corrie.

Pasangan ini selamat sampai kemuncak Jabal Nur dan dapat masuk Gua Hira pada pukul 12.15 malam pada hari itu.

“Ketika saya dan bidadari saya sampai di kemuncak seluruh jemaah terkejut yang bidadari saya boleh sampai ke Gua Hira dalam keadaan tidak sihat, perut baru lepas di bedah. Hanya berbekalkan tongkat mendaki Jabal Nur dan saya yang memimpinnya di waktu malam”

“Kami seluruh jemaah Kembara Iman Saudara baru seperti dpt merasai kepayahan Rasulullah S.A.W mendaki Jabal Nur ketika dahulu,” tulis Adam Corrie lagi. (rtky/m)


Adira Akui Kecewa Dengan Apa Yang Berlaku

Berita megenai Adira putus tunang baru-baru ini hebah diperkatakan namun dalam masa yang sama, Adira sendiri tidak mahu nama Elizabeth Tan terus dikaitkan dengan punca sebenar perpisahan bersama tunangnya.

“Dia (Elizabeth) tiada kaitan dalam hal ini. Bagi saya, perpisahan ini adalah ketentuan Ilahi dan tiada siapa mampu menghalangnya. Setiap manusia tidak boleh lari daripada melakukan kesilapan. Inilah ujian dan ketentuan yang perlu saya terima,” kata Adira kepada Kosmo!

Selain itu, Adira sendiri tidak mahu membuka mulut mengenai apa yang telah berlaku selain memberitahu bahawa dia ada menghubungi Elizabeth dan berborak dengannya supaya dia tidak rasa dirinya bersalah.

“Biarlah apa yang berlaku ini menjadi pengajaran buat saya dan Shahrul. Sejujurnya, saya sudah boleh terima hakikat apabila berstatus solo kini. Maaf. Ia terlalu peribadi untuk dikongsikan. Lagipun saya mahu menjaga nama baik kedua-dua belah pihak”

“Saya tetap dengan pendirian untuk tidak mendedahkan punca sebenar keretakan hubungan kami walaupun ramai yang sudah membaca berita ini di laman sosial. Biarlah mereka sahaja yang buktikan asalkan bukan daripada mulut saya,” jelas Adira yang mengakui kecewa dengan apa yang berlaku. (rtky/s)


Zaiton Sameon Kini Sudah Berhijab Penuh

Melalui Mangga Online, khabarnya kini penyanyi Zaiton Sameon sudah pun mengenakan tudung sepenuhnya. Menurut adik angkatnya, Syed Yusuf Wafa dalam laman sosialnya memaklumkan bahawa Zaiton mahu kekal berhijab, semalam.

“Alhamdulillah termakbul doa Allahyarham Biduanita Sharifah Aini,” tulis Yusuf. Ini kerana semasa hayatnya, Sharifah Aini yang sudah setahun meninggal dunia itu memang rapat dengan Zaiton malah sering membantu membantu Zaiton.

Sementara itu, Zaiton Sameon dalam masa yang sama turut mengucapkan rasa syukur kerana dibukakan hatinya untuk berhijab pada bulan Ramadan yang mulia ini. Semoga segala urusan Zaiton dipermudahkan dan sentiasa dilimpahkan rezeki. (rtky/s)


Che Ta Teruja Sambut Raya Bersama Suami Dan Anak

Menjelang Aidilfitri, Che Ta telah mengakui telah menyediakan 20 pasang baju kurung untuk digayakan bersempena dengan Aidilfitri bulan hadapan selain turut menyediakan jumlah sama untuk suaminya dan anak perempuan mereka, Aaisyah Dhia Rana.

“Semua baju untuk hari raya sudah pun siap dan jumlah itu sebenarnya bukanlah hanya untuk dipakai pada hari raya sahaja tetapi ketika menghadiri jemputan rumah terbuka sepanjang sebulan Syawal. Paling penting bukan saya sahaja ada 20 pasang baju tetapi Zain dan Aaisyah juga,” katanya.

Tambah pelakon jelita ini lagi, dia sebenarnya lebih teruja untuk melihat Aaisyah tampil bergaya di pagi raya kerana sudah lama menantikan saat tersebut lebih-lebih lagi ia merupaka tahun pertama dia dapat menyambut hari raya bersama anaknya itu.

“Teruja sebab akhirnya dapat saya beli dan pakaikan baju cantik-cantik untuk anak perempuan kerana sebelum ini asyik tengok orang lain sahaja. Sejak awal lagi saya sudah sediakan untuk Aaisyah malah kebanyakkan baju kami adalah dari rona sama,” katanya kepada mStar Online. (rtky/s)


Scha al-Yahya Harap Peminat Fikir Dahulu Sebelum Komen Mengguris Hati

Mengakui terguris dengan komen negatif serta perbandingan di antara anak selebriti, Scha al-Yahya sangat berharap agar perkara tersebut dapat dihentikan kerana merasakan situasi itu tidak sepatutnya timbul.

“Sekarang ini kecoh apabila ada pihak yang cuba membandingkan bayi siapa comel dan sebagainya. Bagi saya, isu sebegini tidak seharusnya timbul kerana masih kanak-kanak dan tidak berdosa. Mereka masih kecil dan apalah dosa mereka untuk dibandingkan itu ini”

“Hentikanlah bercakap perkara yang tidak elok dan membandingkan anak saya, anak Che Ta, anak Black, anak Tomok dan sebagainya,” kata Scha kepada BH PLus.

Scha juga berharap agar pihak yang ingin memberikan komen perlulah lebih bertanggungjawab dan mempunyai sivik selain berfikir terlebih dahulu jika dirasakan komen tersebut bakal mengguris hati dan perasaan kedua ibu bapa. (rtky/s)


Amy Search Yakin Nabila Huda Akan Berubah Ke Arah Lebih Baik

Sering terpalit dengan isu panas dan kontroversi berkaitan anaknya, Nabila Huda, penyanyi rock legenda, Amy Search meminta orang ramai tidak kaitkan perkara tersebut dengan penubuhan sekolah tahfiz miliknya, Sekolah Al-Quran dan Hadis Al-Bayan.

“Dia (Nabila) pun sudah besar. Bukan budak-budak lagi. Jadi, dia perlu bertanggungjawab di atas setiap perbuatan yang dilakukannya. Sebagai seorang bapa, adalah menjadi tanggungjawab saya untuk terus menasihati dan mendidiknya”

“Sudah tentu juga, sebagai bapa, media dan masyarakat akan terus bertanya mengenai perangai anak-anaknya,” katanya selain turut berasa yakin Nabila akan berubah satu hari nanti kepada Sinar Harian.

Tambah Amy, apa yang dilakukan kini adalah untuk memberi kebaikan kepada masyarakat di samping turut bercadang untuk mengadakan kelas agama untuk orang dewasa. (rtky/s)


Tasha Shilla Tidak Patah Semangat, Anggap Perkara Menimpa Ujian Tuhan

Mengakui kecewa dengan apa yang menimpa dirinya kerana perkara tersebut menjatuhkan maruahnya, Tasha Shilla bagaimanapun tidak mahu terus mengalah dengan keadaan dan menyerahkan siasatan kes berhubung penyebaran gambar separuh bogel yang dipercayai miliknya kepada polis.

“Saya tidak mahu mengulas mengenai isu berkenaan dan biarlah pihak polis yang melakukan siasatan memandangkan ia sudah menjadi kes jenayah. Mungkin saya banyak berdiam diri sebelum ini tetapi sebenarnya saya berjuang dalam diam”

“Saya tidak perlu kongsi dengan masyarakat kerana ia adalah privasi dan biarlah hanya saya yang tahu,” katanya kepada mStar Online.

Menurut Tasha, dalam keadaan tersebut, dia hanya mampu berdoa di samping menganggap ia sebagai ujian Allah. Selain itu. dia juga tidak mengendahkan presepsi masyarakat tentang isu berkenaan kerana tidak dapat memuaskan hati semua orang lain.

“Bak kata pepatah – tak mati dek keji, tak hidup dek puji, jadi terpulang kepada orang hendak kata apa. Paling penting keluarga ada di sisi dan perkara ini menguatkan lagi hubungan kami sekeluarga,” ujarnya. (rtky/s)


Dayang Nurfaizah Berdoa Agar Ditemukan Jodoh Yang Baik

Penyanyi Dayang Nurfaizah menjelaskan bahawa dia mahukan lelaki yang memahami dirinya serta benar-benar ikhlas untuk bersama dengannya, berikutan pertanyaan mengenai ciri-ciri lelaki yang didambakan penyanyi yang berasal dari Sarawak itu.

“Yang penting dia faham betul-betul akan kerjaya Dayang ini serta benar-benar ikhlas untuk mengenali Dayang,” katanya yang ditemui selepas sahaja selesai program rakaman Mentor Legend Raya kelmarin.

Dayang yang seringkali diajukan persoalan mengenai status dirinya itu berkata dia mahu untuk berpasangan dan bercinta seperti orang lain tetrapi melihatkan perkara-perkara seperti perceraian, dan pergaduhan dia takut untuk ke arah itu. Jelasnya dia hanya berdoa agar ditemukan jodoh yang baik-baik pada masa akan datang.

“Bila orang bertanya mengenai perkara ini Dayang mahukan juga keluar berdating seperti pasangan lain. Tapi apabila bekerjaya seperti ini sebenarnya susah untuk untuk dapat. Lagipun Dayang takut bila berkawan dengan orang itu adakah dia benar-benar serius. Takut gaduh-gaduh benda yang seperti itulah membuatkan Dayang tak berani nak berkawan,” ujarnya.

Tambahnya lagi, sifatnya yang pendiam semasa berada di bangku sekolah dahulu menyebabkan Dayang tidak mempunyai ramai kawan. Dayang turut memberitahu ibunya memahami akan keadaan itu.

“Ada orang cuba untuk mendekati tetapi Dayang tak tahu ‘signal’ itu sebab tak pernah bercinta. Kalau sesiapa sahaja yang kenal Dayang masa sekolah dulu, Dayang ini seorang yang terlalu pendiam dan mempunyai kawan yang sedikit sahaja”

“Jadi bila orang tanya pasal kahwin barulah Dayang terfikir. Cuma Dayang bernasib baik keluarga tak pernah tanya dan mereka masih ingat Dayang ini masih kecil dan berada di tingkatan 5. Itu yang menyebabkan Dayang relax sedikit,“ katanya lagi. (rtky/h)


Shanrul Akui Sudah Putus Tunang, Nafikan Curang Dengan Elizabeth Tan

Tunang kepada penyanyi Adira AF, Shahrul Nasrun hari ini menjelaskan kepada kami situasi mengenai dakwaan memikat Elizabeth Tan. Menurut Shahrul, dia berhubung dengan Elizabeth Tan hanyalah atas urusan kerja dan tidak lebih daripada itu.

“Tidak ada hal personal mahupun ajak keluar atau sebagainya. Kalau nak dikatakan flirt (mengorat) tak mungkin. Sebab ramai lagi kaum wanita lain yang kerjasama dalam apa saja program atau campaign saya”

“Adira girlfriend saya… betul, kerana sewaktu itu belum bertunang. Kita harus bersangka baik. Saya pernah dilabel sombong, muka ketat sebelum ini. Mungkin sebelum mereka duduk mengenali saya,” katanya kepada Rotikaya.

Selain itu Shahrul juga tidak menyalahkan Elizabeth kerana memahami situasi tersebut dan menyifatkan mungkin Elizabeth panik dan tidak mahu ada kaitan.

“Sesiapa saja kalau dikaitkan tentang hubungan orang lain, akan cuba protect diri mereka. Saya tak salahkan dia. Mungkin ada salah faham. Saya mesra dengan semua orang tak kira lelaki atau perempuan bila soal kerja”

“Setakat ambil berat tanya makan dah atau sebagainya dalam perbualan kerja, saya rasa tak salah. Bahkan dengan staff saya yang lain saya layan mereka sama saja,” jelasnya lagi.

Selain itu, Shahrul mengakui sudah putus tunang beberapa bulan yang lalu dan dalam masa yang sama memohon izin agar dia dan juga Adira mencari kabahagiaan masing-masing. (rtky/s)